1. **Από τη Ρώμη στη Νέα Ρώμη**

**Διάγραμμα**

**Τα μέτρα που έλαβε ο Κωνσταντίνος Α΄ για την ανόρθωση του Ρωμαϊκού Κράτους**

* Ίδρυσε την Κωνσταντινούπολη.
* Έδωσε το δικαίωμα στους χριστιανούς να λατρεύουν το Θεό τους.
* Ξεχώρισε την πολιτική από τη στρατιωτική εξουσία.
* Έθεσε σε κυκλοφορία ένα χρυσό νόμισμα.

**Ίδρυση Κωνσταντινούπολης (324)**

Μεταφορά του κέντρου της Ρωμαϊκής αυτοκρατορίας από τη Δύση στην Ανατολή.

Η επιλογή της συγκεκριμένης θέσης (αρχαίο Βυζάντιο) οφειλόταν:

* στη γεωπολιτική της σημασία
* στην εμπορική της σπουδαιότητα.

**Κυριότεροι λόγοι ίδρυσης της Κωνσταντινούπολης:**

* Η Ανατολή παρείχε ισχυρή οικονομία και ακμαίο πληθυσμό.
* Οι χριστιανοί –σε αυτούς στηρίχτηκε πολιτικά ο Κωνσταντίνος- ήταν πολυπληθέστεροι στην Ανατολή.
* Στις πόλεις της Ανατολής υπήρχαν θρησκευτικές συγκρούσεις.
* Η απόκρουση των Γότθων (στο Δούναβη) και των Περσών (στον Ευφράτη) ήταν πιο εύκολη από αυτή τη θέση.

**Οικοδομική**

Η Κωνσταντινούπολη (εγκάνια στις 11 Μαΐου 330) χτίστηκε με βάση το ρυμοτομικό σχέδιο της Ρώμης. Στολίστηκε με: τείχη, λεωφόρους, πλατεία (forum), έργα τέχνης, το Ιερόν Παλάτιον, το κτίριο της Συγκλήτου, δεξαμενές, λουτρά και εκλησίες.

**Ο πληθυσμός αναπτύχθηκε ραγδαία:**

* Στις αρχές του 5ου αι. αριθμούσε 150.000 κατοίκους
* Στις αρχές του 6ου αι. αριθμούσε 300.000 κατοίκους

**Θρησκευτική πολιτική**

Ο Κωνσταντίνος ευνόησε τους χριστιανούς, γιατί πίστευε πως ο Χριστιανισμός θα ξανάφερνε την ενότητα στο Ρωμαϊκό Κράτος.

**Μέτρα υπέρ των χριστιανών**

* Μεταφέρει το Χριστόγραμμα από το λάβαρο στα νομίσματα (312)
* Εκδίδει ευνοϊκούς για τους χριστιανούς νόμους.
* Με το διάταγμα των Μεδιολάνων (313) εξισώνει τους χριστιανούς με τους πιστούς των άλλων θρησκειών.
* Παύει τους διωγμούς κατά των χριστιανών (324).
* Με την Α΄ Οικουμενική Σύνοδο (325) καταδικάζει τις αιρέσεις και επαναφέρει την ειρήνη στην Εκκλησία και την αυτοκρατορία.
1. **Εξελίξεις ως τις αρχές του 6ου αι.**

**Διάγραμμα**

Η Ρωμαϊκή Αυτοκρατορία παραμένει κυρίως ένα μεσογειακό κράτος.

**Οικονομικά και κοινωνικά προβλήματα**

**Χαρακτηριστικά της οικονομίας:**

* Κύρια πηγή πλούτου ήταν η γεωργία.
* Το κράτος ρύθμιζε τις οικονομικές εξελίξεις.
* Το νόμισμα κυριαρχούσε στις εμπορικές ανταλλαγές.
* Οι πόλεις στο ανατολικό τμήμα ήταν κέντρα της οικονομίας.

**Κοινωνικά προβλήματα:**

* Η γη σταδιακά γίνεται κτήμα των μεγαλογαιοκτημόνων.
* Οι μικροϊδιοκτήτες γης, καταχρεωμένοι, γίνονται εξαρτημένοι αγρότες ή πάροικοι.
* Η βαριά φορολογία πλήττει αγρότες και αστούς. Ως αποτέλεσμα:
	+ Οι αγρότες καταφεύγουν στις μονές ή στις πόλεις
	+ Η συγκέντρωση φτωχών στις πόλεις προκαλεί ταραχές.
	+ Οι αυτοκράτορες προσφέρουν «άρτον και θεάματα» για να αποφύγουν τις ταραχές.

Αντιστάθμιση στα προβλήματα:

* Η επέκταση προς την Ανατολή (Ερυθρά θάλασσα) φέρνει πλούτο από το εμπόριο.
* Πολυτελή προϊόντα της Ανατολής (μετάξυ) διακινούνται προς τη Μεσόγειο.

**Το γερμανικό πρόβλημα**

* Το 395 το Ρωμαϊκό Κράτος χωρίζεται σε ανατολικό και δυτικό τμήμα.
* Το Δυτικό Ρωμαϊκό Κράτος διαλύεται από γερμανικά φύλλα. Στα εδάφη του δημιουργούνται πολλά γερμανική βασίλεια. Ο ιδρυτής του κράτους των Οστρογότθων Θευδέριχος είναι στην ουσία ανεξάρτητος από το Βυζάντιο.
* Το Ανατολικό Ρωμαϊκό Κράτος εξουδετερώνει τους Γερμανούς προσωρινά, με τους εξής τρόπους:
	+ Τους πείθει να στραφούν προς τη Δύση.
	+ Τους επιτρέπει να εγκατασταθούν ειρηνικά στα εδάφη του.
	+ Δίνει στους Γερμανούς ηγέτες ανώτερες διοικητικές και στρατιωτικές θέσεις.
	+ Τελικά, με υποκίνηση του αντιγερμανικού κόμματος, ο λαός της Κωνσταντινούπολης ξεσηκώνεται και εξουδετερώνει τους Γότθους της πόλης (400).

**Πολιτιστικές εξελίξεις**

Στο Ανατολικό Ρωμαϊκό Κράτος επιβάλλονται προοδευτικά τα ελληνικά πολιτιστικά στοιχεία.

Τα σημαντικότερα πολιτιστικά γεγονότα:

* Η ίδρυση του Πανεπιστημίου της Κωνσταντινούπολης (425) που διέθετε 16 ελληνόφωνες και 15 λατινόφωνες έδρες διδασκαλίας.
* Ο Θεοδοσιανός Κώδικας (438), ο οποίος:
	+ Περιέλαβε τα αυτοκρατορικά διατάγματα που είχαν εκδοθεί μετά το 312.
	+ Διευκόλυνε την απονομή της δικαιοσύνης.
1. **Η πάλη της Ορθοδοξίας με τις αιρέσεις και την αρχαία θρησκεία**

**Διάγραμμα**

**Ο αγώνας κατά των αιρέσεων**

Ο Χριστιανισμός δοκιμάζεται από αιρέσεις (=παρεκκλίσεις από το ορθό δόγμα).

Στα θεολογικά ζητήματα παρεμβαίνει το κράτος.

**Κυριότερες αιρέσεις**

**Ο Αρειανισμός**

* Αμφισβητούσε τη θεότητα του Χριστού.
* Διαδόθηκε ευρύτατα στους υπηκόους και τα γερμανικά φύλα.
* Καταδικάστηκε από τις Οικουμενικές Συνόδους της Νίκαιας (325) και της Κωνσταντινούπολης (381).

**Ο Νεστοριανισμός**

* Τόνιζε την υπεροχή της ανθρώπινης φύσης του Χριστού.
* Καταδικάστηκε από την Γ΄ Οικουμενική Σύνοδο της Εφέσου (431).

**Ο Μονοφυσιτισμός**

* Πρέσβευε ότι η θεία φύση υπερίσχυε στο Χριστό.
* Καταδικάστηκε από την Δ΄ Οικουμενική Σύνοδο της Χαλκηδόνας (451).
* Κυριάρχησε, ωστόσο, στις ανατολικές επαρχίες του κράτους (Συρία, Παλαιστίνη, Αίγυπτος).
* Λόγω της καταπίεσης από το Βυζαντινό Κράτος, οι Μονοφυσίτες αποδέχθηκαν αργότερα την κυριαρχία των Αράβων.

**Μέτρα κατά της αρχαίας θρησκείας**

Τα μέτρα του αυτοκράτορα **Ιουλιανού** (361-363) υπέρ της αρχαίας θρησκείας (λατρεία Ολύμπιων θεών, περιορισμός των διδκτικών δικαιωμάτων των χριστιανών) απέτυχαν.

 **Ο αυτοκράτορας Θεοδόσιος Α΄ (379-395)**

* Έκλεισε τους αρχαίους ναούς και τα μαντεία.
* Απαγόρευσε τους Ολυμπιακούς αγώνες και τα Ελευσίνια Μυστήρια (392-393).

**Η σχέση Χριστιανισμού-Ελληνισμού. Από τη σύγκρουση στη σύνθεση**

Οι στάσεις των χριστιανών απέναντι στον Ελληνισμό ήταν δύο:

* **Ο ανελέητος πόλεμος εναντίον του Ελληνισμού.**
	+ Οι οπαδοί της αρχαίας θρησκείας διώκονταν.
	+ Τα αρχαία μνημεία (ναοί, γυμνά αγάλματα) καταστρέφονταν ή προσαρμόζονταν στα χριστιανικά δεδομένα.
* **Η αξιοποίηση του Ελληνισμού για δογματικά ζητήματα.**
	+ Υπέρμαχοι της στάσης αυτής ήταν οι Μεγάλοι Πατέρες της Εκκλησίας (Μέγας Βασίλειος, Γρηγόριος Νύσσης, Γρηγόριος Ναζιανζηνός, Ιωάννης Χρυσόστομος).
	+ Οι χριστιανοί αυτοί διανοητές αξιοποιούν επιλεκτικά τα αρχαία κείμενα.
	+ Αντί της σύγκρουσης, Χριστιανισμός και Ελληνισμός βρίσκουν σημεία επαφής και δημιουργούν μια καινούρια σύνθεση.

**ΕΞΩΤΕΡΙΚΑ ΠΡΟΒΛΗΜΑΤΑ ΚΑΙ ΑΝΑΔΙΟΡΓΑΝΩΣΗ ΤΟΥ ΚΡΑΤΟΥΣ**

1. **Ο Ιουστινιανός και το έργο του**

**Διάγραμμα**

**Η πολιτική του Ιουστινιανού**

* Πολιτικό πρόγραμμα: Ένα κράτος, μία εκκλησία, μία νομοθεσία

**Εσωτερική πολιτική**

Αναφορικά με το Κράτος:

* Καταστέλλει την εξέγερση των δήμων του Ιπποδρόμου και του λαού (**Στάση του Νίκα** 532).
* Περιορίζει τη δύναμη των δήμων και των μεγάλων γαιοκτημόνων προς όφελος των ελεύθερων αγροτών.

Αναφορικά με την Εκκλησία:

* Καταδιώκει τους αιρετικούς και τους «εθνικούς».
* Κλείνει την **Νεοπλατωνική Ακαδημία** της Αθήνας (529).
* Διαδίδει το Χριστιανισμό σε λαούς του Καυκάσου και της Ανατολικής Αφρικής.

Αναφορικά με τη νομοθεσία, εκδίδει:

* τον **Ιουστινιάνειο Κώδικα** (συλλογή προγενέστερων αυτοκρατορικών νόμων)
* τον **Πανδέκτη** (γνώμες Ρωμαίων νομικών)
* τις **Εισηγήσεις** (εγχειρίδιο για αρχάριους φοιτητές της Νομικής)
* τις **Νεαρές** (νέοι νόμοι, γραμμένοι στα ελληνικά).

**Εξωτερική πολιτική**

Στη Δύση στόχος είναι η ανόρθωση της ρωμαϊκής εξουσίας:

* Καταλύει το **Βανδαλικό Κράτος** στη Βόρεια Αφρική (533-534).
* Πολεμά σκληρά για πολλά χρόνια ενάντια στο **Οστρογοτθικό Βασίλειο** στην Ιταλία (533-555).
* Ανακαταλαμβάνει μέρος του **Βησιγοτθικού Βασιλείου** στην Ισπανία.

Στην Ανατολή στόχος είναι η επανάκτηση βυζαντινών εδαφών:

* Πολεμά εναντίον του Πέρση βασιλιά Χοσρόη Α΄.
* Συνθηκολογεί με αυτόν το 562.

Στην περιοχή του Δούναβη στόχος είναι η απόκρουση εισβολών:

* Χτίζει φρούρια.
* Εξαγοράζει την ειρήνη.
* Δεν καταφέρνει, ωστόσο, να αναχαιτίσει τις εισβολές των Σλάβων και άλλων λαών.

Συνέπειες των πολέμων σε Δύση και Ανατολή:

* Απογυμνώθηκαν οι ευρωπαϊκές επαρχίες από στρατεύματα.
* Άδειασαν τα κρατικά ταμεία.
* Εξασθένισε η διεθνής θέση του Βυζαντίου.
* Οι διάδοχοί του δεν κατάφεραν να διατηρήσουν αυτές τις εκτεταμένες περιοχές.

**Κτίσματα και Αγία Σοφία**

Κατασκευάστηκαν έργα οχυρωματικά, κοινής ωφέλειας και θρησκευτικά.

**Αγία Σοφία**

* Είναι το λαμπρότερο κτίσμα της Βυζαντινής τέχνης.
* Ο αρχιτεκτονικός της ρυθμός είναι βασιλική μετά τρούλου (συνδυασμός μακρόστενου και κυκλικού ή πολυγωνικού κτιρίου).
* Αρχιτέκτονες ήταν ο **Ανθέμιος** και ο **Ισίδωρος**.
* Η κατασκευή της διήρκεσε πέντε χρόνια (532-537).
* Το κεντρικό κτίριο (76μ. Χ 71μ.) σχηματίζουν τέσσερις πεσσοί (τετράγωνοι κίονες) που συνδέονται με τόξα. Τα τόξα σχηματίζουν ημισφαιρικά τρίγωνα και αυτά ένα στεφάνι πάνω στο οποίο στηρίζεται ο τρούλος.
1. **Ο Ηράκλειος και η δυναστεία του (610-717):**

**Εσωτερική μεταρρύθμιση και αγώνας επιβίωσης**

**Διάγραμμα**

**Το Βυζάντιο σε κρίση (2ο μισό του 6ου και αρχές του 7ου αι.)**

Εκδηλώσεις κρίσεις:

* Φυσικές καταστροφές (σεισμοί)
* Κακές σοδειές εξαιτίας βαρύτατων χειμώνων
* Αρρώστιες (λοιμοί)
* Εισβολές εχθρών (Εισβάλλουν οι Σλάβοι και οι Πέρσες φτάνουν ως το Βόσπορο.)

Συνέπειες κρίσης:

* Δημογραφικές (παρακμή πόλεων, μείωση πληθυσμού)
* Οικονομικές (παρακμή εμπορίου)
* Νομισματικές (περιορισμός κυκλοφορίας νομίσματος)
* Στρατιωτικές (παραμέληση στρατού)

**Η αντεπίθεση του Ηρακλείου**

* Τίθεται επικεφαλής του στρατού (στρατηλάτης).
* Ενισχύεται οικονομικά και από την Εκκλησία.
* Εκστρατεύει κατά των Περσών (622-628), τους νικάει στη Νινευή και ανακτά όλες τις βυζαντινές επαρχίες στην Εγγύς Ανατολή.
* Νικάει Αβάρους και Σλάβους (626).
* Στις εκστρατείες δίνει θρησκευτικό χαρακτήρα.
* Οι επιτυχίες του, όμως, ήταν πρόσκαιρες.

**Θέματα και εξελληνισμός του κράτους**

**Θέματα (7ος  αι.)**

* Εφαρμόστηκαν από τους διαδόχους του Ηρακλείου.
* Στόχευαν στην αντιμετώπιση των αραβικών κατακτήσεων.
* Ήταν διοικητικές περιφέρειες με δικό τους στρατό και επικεφαλής είχαν το στρατηγό, ο οποίος ήταν πολιτικός και στρατιωτικός διοικητής.
* Το στρατό των θεμάτων αποτελούσαν ελεύθεροι αγρότες που:
	+ ήταν ιδιοκτήτες κτημάτων παραχωρούμενων από το Κράτος, και
	+ αυτοσυντηρούνταν από αυτά ως οικογενειάρχες και στρατιώτες.
* Τα θέματα εξαπλώθηκαν και στις ευρωπαϊκές επαρχίες.

**Εξελληνισμός της κρατικής διοίκησης**

* Επίσημη γλώσσα γίνεται η ελληνική.
* Οι ρωμαϊκοί τίτλοι αντικαθίστανται από ελληνικούς. Ο Ηράκλειος πλέον ονομάζεται «βασιλεύς, πιστός εν Χριστώ».

**Ο ΒΑΛΚΑΝΙΚΟΣ ΚΟΣΜΟΣ ΚΑΤΑ ΤΟΝ ΜΕΣΑΙΩΝΑ**

1. **Οι Σλάβοι και οι σχέσεις τους με το Βυζάντιο**

**Διάγραμμα**

**Οι Σλάβοι:**

* Ήταν νομάδες με ιδιότυπη πολιτική οργάνωση.
* Αρχές του 6ου αι. εγκαταστάθηκαν βόρεια του Δούναβη απ’ όπου επιχειρούσαν συχνές επιδρομές κατά του Βυζαντίου.
* Παρασύρονταν συχνά από τους Αβάρους, λαό ουννικής καταγωγής, εγκατεστημένο στην Κεντρική Ευρώπη.
* Ομάδες Σλάβων εγκαταστάθηκαν στη σημερινή ηπειρωτική Ελλάδα και ίδρυσαν **σκλαβηνίες.**
* Το Βυζάντιο ενέταξε ομαλά τους Σλάβους στη βυζαντινή κοινωνία (9ος-10ος αι.).
* Εξελληνίστηκαν σε τρία στάδια:
	+ Πρώτα υποτάχθηκαν στρατιωτικά στο Βυζάντιο.
	+ Ύστερα εκχριστιανίστηκαν.
	+ Τελικά αφομοιώθηκαν εθνολογικά και κοινωνικά.
1. **Οι Βούλγαροι και οι σχέσεις τους με το Βυζάντιο**

**Διάγραμμα**

**Ίδρυση Βουλγαρικού Κράτους**

Οι Βούλγαροι:

* Ήταν λαός ασιατικής προέλευσης, πολιτικά και στρατιωτικά οργανωμένος.
* Νίκησαν τα βυζαντινά στρατεύματα (680) και κατέλαβαν την περιοχή μεταξύ Δούναβη και Αίμου.
* Υποχρέωσαν τον αυτοκράτορα Κωνσταντίνο Δ΄ να τους πληρώνει ετήσιο φόρο καιέτσι να αναγνωρίσει έμμεσα το Κράτος τους.
* Δημιούργησαν ένα νέο Κράτος, στο οποίο αυτοί, αν και ολιγάριθμοι, έδωσαν το όνομα και την οργάνωση, υποτάσσοντας τους πολυάριθμους Σλάβους, οι οποίοι αποτέλεσαν τη λαϊκή βάση και έδωσαν τη γλώσσα.

**Σχέσεις με το Βυζάντιο**

Οι Βούλγαροι:

* Διεξήγαγαν μακρούς πολέμους με το Βυζάντιο.
* Στα ειρηνικά διαλείμματα ανέπτυξαν εμπορικές σχέσεις με τους Βυζαντινούς.
* Είχαν υιοθετήσει ως επίσημη γλώσσα την ελληνική.
* Εκχριστιανίστηκαν (από το 864) και δέχτηκαν την επίδραση του βυζαντινού πολιτισμού.

**Ο ΚΟΣΜΟΣ ΤΟΥ ΙΣΛΑΜ ΚΑΤΑ ΤΗΝ ΠΕΡΙΟΔΟ ΤΟΥ ΜΕΣΑΙΩΝΑ**

1. **Η εξάπλωση των Αράβων**

**Διάγραμμα**

**Ίδρυση και αρχές του Ισλάμ**

* Το Ισλάμ είναι η μονοθεϊστική θρησκεία που ίδρυσε ο **Μωάμεθ** επηρεασμένος από το Χριστιανισμό και τον Ιουδαϊσμό.
* Το **Κοράνι** απαιτούσε από τους πιστούς τη διάδοση του Ισλάμ με πόλεμο κατά των απίστων (όχι καταναγκασμό σε βάρος χριστιανών και ιουδαίων). Ο Παράδεισος άνοιγε για τους μάρτυρες.
* Το Ισλάμ κυριάρχησε σε όλη την Αραβία ταχύτατα (622-632).
* Αφετηρία του αραβικού χρονολογικού συστήματος είναι το έτος 622, **έτος της Εγίρας**, όταν ο Μωάμεθ κατέφυγε από τη Μέκκα στη Μεδίνα.

**Η επέκταση – Παράγοντες και συνέπειες**

Οι νεοφώτιστοι στο Ισλάμ Άραβες εξορμούν από τη χερσόνησό τους, συντρίβουν του Βυζαντινούς στο Γιαρμούκ (636) και κατακτούν τις γειτονικές επαρχίες (ρωμαϊκές και περσικές) που ενσωματώνονται στο **Χαλιφάτο** (Αραβικό Κράτος).

**Παράγοντες της αραβικής εξάπλωσης**

* Η εξάντληση των Βυζαντινών και των Περσών από τους συνεχείς πολέμους.
* Η αντίθεση των ανατολικών επαρχιών (Μονοφυσίτες) προς το κέντρο του Βυζαντίου.

**Πορεία εξάπλωσης**

* Από τη Βόρεια Αφρική και το Γιβραλτάρ περνούν στην Ισπανία. Την προέλασή τους αναχαίτισε ο Κάρολος Μαρτέλος, αυλάρχης των Φράγκων, στο Πουατιέ, το 732.
* Με το στόλο που ναυπήγησαν έγιναν κύριοι της Κύπρου, της Ρόδου και άλλων νησιών και πολιόρκησαν την Κωνσταντινούπολη (674-678, 717-718). Το υγρό πυρ έπαιξε αποφασιστικό ρόλο στη διάλυση της αραβικής πολιορκίας.
* Τον 9ο αι. κατακτούν την Κρήτη και τη Σικελία.

**Οι συνέπειες των αραβικών κατακτήσεων ήταν σημαντικότατες:**

* Διασπάστηκε ο μεσογειακός κόσμος.
* Για το Βυζάντιο χάθηκαν πολλά εδάφη και μεγάλα αστικά κέντρα.
* Ερημώθηκαν πολλές περιοχές.
* Μειώθηκε η αγροτική παραγωγή.
* Συρρικνώθηκε το εσωτερικό και το εξωτερικό εμπόριο.
1. **Το εμπόριο και ο πολιτισμός του Ισλάμ**

**Διάγραμμα**

**Η ανάπτυξη του εμπορίου**

* Αναπτύσσουν το διεθνές εμπόριο. Σε αυτό συμβάλλουν η γεωγραφική θέση του Χαλιφάτου και τα ορυχεία της Αφρικής.
* Ιδρύουν εμπορικές αποικίες στη Νοτιοανατολική Ασία (Ινδία, Κίνα κ.α).
* Εμπορεύονται μπαχαρικά και άλλα είδη πολυτελείας.
* Εισάγουν και αναπτύσσουν εμπορικές καινοτομίες (εταιρείες, επιταγές, τράπεζες).

**Γράμματα, επιστήμες**

* Η Βαγδάτη και η Κόρδοβα αποτελούν κέντρα του αραβικού πολιτισμού.
* Ιδρύουν βιβλιοθήκες και πανεπιστήμια.
* Συλλέγουν χειρόγραφα.
* Μεταφράζουν έργα Ινδών, Περσών και Ελλήνων.
* Καλλιεργούν τη λογοτεχνία.
* Ασχολούνται ιδιαίτερα με επιστήμες όπως τα μαθηματικά, η αστρονομία και η χημεία.

**Τέχνες**

* Αρχικά δανείζονται από τους Βυζαντινούς τεχνίτες, τεχνικές και υλικά.
* Καλλιεργούν την ανεικονική τεχνοτροπία (δεν παριστάνουν πρόσωπα και εικόνες).
* Χαρακτηριστικά δημιουργήματα είναι τα τεμένη (τζαμιά) με εξαίσια μωσαϊκά και έργα μικροτεχνίας από ελεφαντόδοντο.

**Επίδραση του αραβικού πολιτισμού**

* Στην επιστήμη:
	+ Εισάγουν την ινδική αρίθμηση.
	+ Υπολόγισαν την τροχιά του ήλιου και των πλανητών.
	+ Ανακάλυψαν το θειικό οξύ και το οινόπνευμα.
	+ Πραγματοποίησαν εγχειρήσεις και καθιέρωσαν νέα φάρμακα.
	+ Οργάνωσαν μακρινά ταξίδια.
* Στη διατροφή:
	+ Εισήγαγαν καλλιέργειες όπως της αγκινάρας, του βαμβακιού, του λεμονιού, του σακχαροκάλαμου κ.α.
* Στη γλώσσα:
	+ Εισήγαγαν λέξεις όπως ναδίρ, ζενίθ, αλχημεία, άλγεβρα, αλκοόλ κ.ά.

 **ΠΑΓΙΩΣΗ ΤΗΣ ΒΥΖΑΝΤΙΝΗΣ ΚΥΡΙΑΡΧΙΑΣ ΣΤΑ ΒΑΛΚΑΝΙΑ ΚΑΙ ΤΗ Μ. ΑΣΙΑ**

1. **Η διαμόρφωση της μεσαιωνικής ελληνικής βυζαντινής αυτοκρατορίας**

**Διάγραμμα**

**Παγίωση και επέκταση των αλλαγών**

* Στα χρόνια της δυναστείας των Ισαύρων (Συριακή δυναστεία) (717-802) και της δυναστείας του Αμορίου (802-867) διαμορφώνεται πλέον το μεσαιωνικό ελληνικό Βυζαντινό Κράτος.

**Οι εξελίξεις που σημειώθηκαν ήταν οι εξής:**

* Τα σύνορα του Βυζαντίου προς τα ανατολικά σταθεροποιήθηκαν στις παρυφές της Μικράς Ασίας (στεριά) και κατά μήκος της γραμμής Κιλικία-Κύπρος-Κρήτη (θάλασσα).
* Στα μέσα του 9ου αι. άρχισε η βυζαντινή αντεπίθεση στη Μικρά Ασία.
* Αντιμετωπίστηκε η βουλγαρική απειλή.
* Άρχισε η αφομοίωση των Σλάβων.
* Ενισχύθηκε ο εξελληνισμός της αυτοκρατορίας.
* Ο θεσμός των θεμάτων γενικεύτηκε. Αυτό είχε ως συνέπεια:
	+ να περιοριστούν οι μισθοφόροι,
	+ να κυριαρχήσει η μικρή και μεσαία αγροτική ιδιοκτησία.

**Ανάκαμψη της οικονομίας**

* Τα κρατικά έσοδα αυξήθηκαν.
* Το εμπόριο και η βιοτεχνία αναζωογονήθηκαν, χωρίς να αλλοιωθεί ο αγροτικός χαρακτήρας της οικονομίας.
* Εφαρμόστηκαν τολμηρά οικονομικά μέτρα, οι **κακώσεις,** την εποχή του Νικηφόρου Α΄(802-811).

1. **Η μεταβατική εποχή: Οι έριδες για το ζήτημα των εικόνων**

**Διάγραμμα**

**Ορισμός, πρωτεργάτες και παράγοντες της Εικονομαχίας**

* Με τον όρο «Εικονομαχία» εννοούμε την πνευματική κίνηση που απέρριπτε τη λατρεία των εικόνων ως μια έκφραση της σχέσης του ανθρώπου με το Θεό.
* Η Εικονομαχία, η διαμάχη δηλαδή για τη λατρεία ή όχι των εικόνων, συγκλονίζει το Βυζάντιο από τις αρχές του 8ου αι. έως τα μέσα του 9ου αι.
* Κύριοι εικονομάχοι αυτοκράτορες ήταν ο Λέων Γ΄(714-741) και ο Κωνσταντίνος Ε΄(741-775), που επηρεάστηκαν από τις ανεικονικές αντιλήψεις των Ιουδαίων και του Ισλάμ.
* Στην απαγόρευση των εικόνων οδήγησαν λόγοι:
	+ Στρατιωτικοί, όπως η ανάγκη αντιμετώπισης των Αράβων
	+ Εσωτερικοί, όπως ο περιορισμός της δύναμης των μοναχών
	+ Ιδεολογικοί-θρησκευτικοί, όπως οι δεισιδαιμονίες και οι υπερβολές.

**Φάσεις της Εικονομαχίας**

**Η** **Πρώτη φάση (726-787)** πέρασε από τα εξής στάδια:

* + Απομάκρυνση της εικόνας του Χριστού από τη Χαλκή Πύλη της Κωνσταντινούπολης
	+ Αυτοκρατορικό διάταγμα κατά της λατρείας των εικόνων (730)
	+ Τιμωρίες εικονόφιλων (εξορίες, φυλακίσεις, δημεύσεις περιουσιών),
	+ Καταστροφή μονών, που αποτελούσαν προπύργια εικονολατρίας, και διώξεις μοναχών
	+ Αποκατάσταση εικόνων από την Ζ΄Οικουμενική Σύνοδο (787).
* Θεωρητικός της εικονολατρίας υπήρξε ο Ιωάννης Δαμασκηνός.
* Σφοδρότερος πολέμιος της εικονολατρίας ήταν ο αυτοκράτορας Κωνσταντίνος Ε΄.

**Η Δεύτερη φάση (815-843):**

* Ήταν μικρότερης έντασης.
* Άρχισε με τον Λέοντα Ε΄ τον Αρμένιο.
* Τελείωσε με την οριστική αναστήλωση των εικόνων (σύνοδος του 843).

**Σημασία της ήττας των εικονοκλαστών**

* Η ελληνική πνευματική παράδοση, που ευνοούσε την απόδοση της θείας μορφής, νίκησε την ασιατική, που ήταν ανεικονική.
* Τερματίστηκαν οι θρησκευτικές διαμάχες.
* Εγκαινιάστηκε γόνιμη συνεργασία Κράτους και Εκκλησίας.
* Η Εκκλησία αφοσιώθηκε στο ιεραποστολικό της έργο.
* Τα μοναστήρια άρχιζαν να ακμάζουν.
* Περιορίστηκαν οι υπερβολές στη λατρεία.

**Συνέπειες της Εικονομαχίας**

* Προκλήθηκε διχασμός του λαού.
* Η Εκκλησία της Ρώμης στράφηκε προς τους Φράγκους ηγεμόνες και χάθηκε για το Βυζάντιο.
* Καταστράφηκαν πολλές εικόνες και άλλα έργα τέχνης.
* Περιορίστηκε η ενασχόληση με τα γράμματα.
* Καταστράφηκαν κείμενα εικονομάχων (μετά το 843).
1. **Η βασιλεία του Μιχαήλ Γ΄ και η αυγή της Νέας Εποχής**

**Διάγραμμα**

**Έναρξη της Νέας Εποχής**

* Η ανάπτυξη της δύναμης του Βυζαντίου άρχισε επί **Μιχαήλ Γ΄** (842-867) και κορυφώθηκε επί της **Μακεδονικής δυναστείας** (867-1025).
* Με το τέλος της Εικονομαχίας (843) αρχίζει μια προσπάθεια αναδιοργάνωσης.
* Σημαντικό πρόσωπο για τη διοίκηση ήταν ο καίσαρας **Βάρδας**.

**Ίδρυση της Σχολής της Μαγναύρας**

* Υπήρξε κορυφαίο εκπαιδευτικό γεγονός στη βυζαντινή ιστορία.
* Τη διεύθυνε ο **Λέων Φιλόσοφος ή Μαθηματικός.**
* Περιλάμβανε τέσσερις σχολές, Φιλοσοφίας, Γεωμετρίας, Αστρονομίας, Γραμματικής.

**Ενδιαφέρον για τους κλασικούς**

* Οι λόγιοι στρέφονται στην αναζήτηση, συλλογή, μελέτη και αντιγραφή χειρογράφων της αρχαίας γραμματείας.
* Ο πιο αξιόλογος λόγιος ήταν ο **Φώτιος**, ο οποίος έγραψε:
	+ Τη Μυριόβιβλο (με 300 φιλολογικά δοκίμια)
	+ Λεξικό
	+ Ομιλίες
	+ Θεολογικά έργα.
* Ως πατριάρχης Κωνσταντινουπόλης συνέβαλε καθοριστικά στον εκχριστιανισμό των Σλάβων.

**Αραβικοί πόλεμοι και επική ποίηση**

* Ως τα μέσα του 9ου αι. οι Άραβες λεηλατούσαν τις μικρασιατικές επαρχίες, με αποκορύφωμα την άλωση του Αμορίου.
* Ο αυτοκράτορας Θεόφιλος προσπάθησε να κινητοποιήσει όλους τους Χριστιανούς κατά του Ισλάμ.
* Η βυζαντινή αντεπίθεση έφερε τη νίκη (863).
* Ο αγώνας κατά των Αράβων τροφοδότησε τη βυζαντινή επική ποίηση, τα ακριτικά τραγούδια, τα οποία:
	+ Εξυμνούν τους αγώνες των ακριτών και κυρίως του Διγενή Ακρίτα.
	+ Τα έψαλλαν περιφερόμενοι τραγουδιστές.
	+ Αποτελούν τα εξοχότερα δείγματα της δημώδους ή λαϊκότροπης λογοτεχνίας του Βυζαντίου.
	+ Ακρίτες ονομάζονταν οι στρατιώτες που προστάτευαν τα ανατολικά σύνορα (άκραι) του Βυζαντίου.
1. **Η διάδοση του Χριστιανισμού στους Μοραβούς και τους Βουλγάρους**

**Διάγραμμα**

**Ο εκχριστιανισμός των Μοραβών**

* Ο ηγεμόνας της Μοραβίας **Ραστισλάβος** ζητάει (862-863) από το Βυζάντιο χριστιανούς ιεραποστόλους, αναζητώντας στήριγμα στο Βυζάντιο λόγω εξωτερικών κινδύνων (Γερμανοί, Βούλγαροι).
* Η βυζαντινή ηγεσία, πολιτική και στρατιωτική ανταποκρίνεται θετικά.
* Αποστέλλει (863) τα αδέρφια **Μεθόδιο** και **Κωνσταντίνο** (μοναχός Κύριλλος) για να εκχριστιανίσουν τους Μοραβούς.
* Ο Κωνσταντίνος:
	+ Δημιούργησε ένα σλαβικό αλφάβητο.
	+ Απέδωσε στα σλαβικά τη Θεία Λειτουργία και τα ιερά βιβλία.

**Σημασία του εκχριστιανισμού**

* Με τη χρήση της σλαβικής διευκολύνθηκαν οι Μοραβοί στην κατανόηση του χριστιανικού λόγου.
* Οργανώθηκε η Σλαβική Εκκλησία (863-866).
* Μιμήθηκαν οι Σλάβοι στον πολιτισμό των Ελλήνων και του Χριστιανισμού.
* Επιτεύχθηκε η ενότητα των Σλάβων, αφού πλέον είχαν κοινά τόσο την καταγωγή όσο και το θρήσκευμα.

**Ο εκχριστιανισμός των Βουλγάρων**

* Τους Βουλγάρους επιθυμούσε να τους εντάξει στο σύστημά της η Ρωμαιοκαθολική Εκκλησία.
* Το Βυζάντιο υποχρέωσε τον Βούλγαρο ηγεμόνα **Βόρη** να δεχθεί το Χριστιανισμό από την Κωνσταντινούπολη (864).
* Ο πάπας επενέβη και πάλι στη Βουλγαρική Εκκλησία.
* Ο πατριάρχης Φώτιος κατήγγειλε τη Ρωμαϊκή Εκκλησία γι’ αυτό και την κατηγόρησε για δογματικά λάθη.
* Η **Σύνοδος του 867** αναθεμάτισε τον πάπα, καταδίκασε την επέμβαση της Ρώμης στη Βουλγαρία και απέρριψε το δόγμα ότι το Άγιο Πνεύμα εκπορευόταν και από τον Υιό (**filioque**).
* Η σύνοδος του 870 ενσωμάτωσε τη Βουλγαρική Εκκλησία στο πατριαρχείο Κωνσταντινούπολης.

1. **Η Βυζαντινή Εποποιία. Επικοί αγώνες και επέκταση της Αυτοκρατορίας**

**Διάγραμμα**

**Αγώνες με τους Άραβες**

* Η αντεπίθεση κατά των Αράβων αρχίζει επί Ρωμανού Λακαπηνού. Τότε ο στρατηγός Ιωάννης Κουρκουάς καταλαμβάνει την Έδεσσα της Συρίας.
* Επί **Νικηφόρου Φωκα, Ιωάννη Τζιμισκή** και **Βασιλείου Β΄** (οι επονομαζόμενοι και στρατηγοί-αυτοκράτορες) ανακαταλαμβάνονται η Κρήτη (961), η Κύπρος (965), οι πόλεις της Κιλικίας και τμήματα της Συρίας και Παλαιστίνης.

**Αγώνες με τους Βουλγάρους**

* Ο ελληνομαθής αλλά φιλόδοξος νέος ηγεμόνας των Βουλγάρων **Συμεών** αυτοτιτλοφορείται **Βασιλεύς Βουλγάρων και Ρωμαίων**.
* Φιλοδοξώντας να ιδρύσει μια βουλγαροβυζαντινή αυτοκρατορία πολιορκεί την Κωνσταντινούπολη.
* Οι φιλοδοξίες του τερματίστηκαν με το θάνατό του.
* Ο διάδοχός του Πέτρος σύναψε ειρήνη με το Βυζάντιο και νυμφεύτηκε την ανεψιά του αυτοκράτορα Ρωμανού Λακαπηνού.
* Οι συγκρούσεις –φοβερότερες πλέον- ανανεώνονται, όταν ο τσάρος Σαμουήλ ιδρύει νέο Βουλγαρικό Κράτος με πρωτεύουσα την Αχρίδα.
* Οι Βούλγαροι συντρίβονται από τον αυτοκράτορα Βασίλειο Β΄ στο Σπερχειό (997) και στο Κλειδί (1014).
* Η Βουλγαρία υποτάσσεται ολοκληρωτικά (1018) και οργανώνεται σε δύο θέματα. Τα σύνορα του Βυζαντίου φτάνουν και πάλι στο Δούναβη.

**Οικονομικές συνέπειες των πολέμων**

* Με την επέκταση των βυζαντινών συνόρων προστέθηκαν στο Κράτος νέα εδάφη, νέο παραγωγικό δυναμικό και έσοδα.
* Με τον τερματισμό των εχθρικών επιδρομών αναπτύχθηκαν οι καλλιέργειες.
* Αποτέλεσμα των παραπάνω ήταν ο πλούτος, ο οποίος:
	+ Έφερε ευμάρεια
	+ Ενδυνάμωσε το Κράτος
	+ Ενίσχυσε το διεθνές κύρος της Αυτοκρατορίας
	+ Γέμισε με αυτοπεποίθηση και περηφάνια τους υπηκόους.
1. **Η ίδρυση, η εξέλιξη και ο εκχριστιανισμός του Ρωσικού Κράτους**

**Διάγραμμα**

**Η διαμόρφωση του έθνους των Ρώσων**

* Οι Βάραγγοι (ή Ρως για τους ανατολικούς Σλάβους ή Βίκιγκς και Νορμανδοί για τους λαούς της Δύσης):
	+ Ήταν σκανδιναβικά φύλα
	+ Εμφανίστηκαν τον 9ο αι.
	+ Ήταν έμποροι και πειρατές
	+ Αναμείχθηκαν με τους ανατολικούς Σλάβους και δημιούργησαν ένα νέο λαό.
* Το νέο έθνος πήρε:
	+ Από τους Ρως το όνομα και την κρατική οργάνωση.
	+ Από τους Σλάβους τη γλώσσα και τη λαϊκή βάση.

**Ίδρυση Κράτους – Σχέσεις με το Βυζάντιο**

* Πρώτο Ρωσικό Κράτος ήταν η **Ηγεμονία του Κιέβου**.
* Είχε εμπορικές σχέσεις με το Βυζάντιο και το Χαλιφάτο.
* Υπέγραψε εμπορικές συνθήκες με το Βυζάντιο το 911 και το 944.
* Ανέπτυξε πολιτιστικές σχέσεις με το Βυζάντιο.

**Εκχριστιανισμός Ρώσων**

* Ο Ρώσος ηγεμόνας **Βλαδίμηρος** βοήθησε το Βασίλειο Β΄ στη συντριβή των δυνατών.
* Ο Βλαδίμηρος βαπτίστηκε χριστιανός και παντρεύτηκε την αδερφή του Βασιλείου Β΄ Άννα.
* Οι Ρώσοι βαπτίστηκαν ομαδικά (989).

**Συνέπειες του εκχριστιανισμού των Ρώσων**

* Οι Ρώσοι προσδέθηκαν θρησκευτικά και πολιτισμικά στο Βυζάντιο.
* Οι εμπορικές ανταλλαγές αυξήθηκαν.
* Πολλαπλασιάστηκαν οι Ρώσοι μισθοφόροι στο Βυζάντιο.
1. **Σχέσεις Βυζαντίου-Δύσης. Αγώνες για τη διατήρηση των ιταλικών κτήσεων**

**Διάγραμμα**

**Ο Ελληνισμός της Ιταλίας.**

* Κατά τον 7ο και 8ο αι., εξαιτίας των σλαβικών επιδρομών ελληνικοί πληθυσμοί μετοίκησαν στη Σικελία και τη Νότια Ιταλία.
* Αρχές του 10ου αι. οι Άραβες καταλαμβάνουν τη Σικελία. Σικελιώτες φυγάδες πυκνώνουν το ελληνικό στοιχείο της Νότιας Ιταλίας.
* Η βυζαντινή Νότια Ιταλία περιλάμβανε τρία θέματα (Λογγοβαρδίας, Λουκανίας και Καλβρίας).

**Η ιταλική πολιτική των Μακεδόνων – σχέσεις με το Γερμανικό Κράτος**

* Στόχος των Μακεδόνων είναι:
	+ Η διατήρηση και η επέκταση των ιταλικών κτήσεων
	+ Η απόκρουση των Αράβων και των Γερμανών.
* Ο Κωνσταντίνος Ζ΄ διαπραγματεύεται συμμαχία με τους Δυτικού, νικιέται όμως από τους Άραβες (μέσα του 10ου αι.)
* Ο Νικηφόρος Φωκάς ακολουθεί αμυντική πολιτική έναντι των Αράβων της Σικελίας και των Γερμανών.
* Ο γερμανικός κίνδυνος προβάλλει απειλητικός για τις βυζαντινές κτήσεις.
* Ο  **Όθων Α΄:**
	+ Ανακηρύσσεται **Βασιλεύς Ιταλίας** (951).
	+ Στέφεται **Αυτοκράτωρ Ρωμαίων** από τον πάπα (962).
	+ Μέσω απεσταλμένου του (Λιουτπράνδος) προτείνει τον γάμο του Γερμανού διαδόχου με μια Βυζαντινή πριγκίπισσα και ζητάει τις βυζαντινές κτήσεις ως προίκα.
* Ο **Νικηφόρος Φωκάς** απορρίπτει τις προτάσεις και ταπεινώνει τον Λιουτπράνδο.
* Ο **Ιωάννης Τζιμισκής**:
	+ Ιδρύει το καπετανάτο της Ιταλίας (975) με έδρα το Μπάρι, αντί των τριών θεμάτων που προϋπήρχαν.
	+ Ακολουθεί μετριοπαθή πολιτική απέναντι στους Γερμανούς.
	+ Παντρεύει την ανεψιά του Θεοφανώ με τον διάδοχο του γερμανικού θρόνου Όθωνα Β΄(972).
* Ο γερμανικός κίνδυνος επανεμφανίζεται, όταν ο **Όθων Β΄** (973-983) διασχίζει τα βυζαντινά εδάφη στη Νότια Ιταλία, αλλά συντρίβεται από τους Άραβες (982) και αποκαθιστά τις ειρηνικές του σχέσεις με το Βυζάντιο.
* Η **βασίλισσα Θεοφανώ** (983-992)ευνοεί με πολλούς τρόπους τη διάδοση του βυζαντινού πολιτισμού στη Γερμανία.
* Ο **Βασίλειος Β΄**:
	+ Αντιμετωπίζει τις εξωτερικές απειλές.
	+ Στηρίζεται στους Βενετούς, στους οποίους παραχωρεί προνόμια, και στους Πισάτες.
* Στα μέσα του 11ου αι. εμφανίζεται ο νορμανδικός κίνδυνος:
	+ Οι Νορμανδοί κατακτούν τα εδάφη στη Νότια Ιταλία και απειλούν τις υπόλοιπες βυζαντινές κτήσεις.

**ΚΟΙΝΩΝΙΑ ΚΑΙ ΟΙΚΟΝΟΜΙΑ**

1. **Οι εξελίξεις στην οικονομία και την κοινωνία**

**Διάγραμμα**

**Στα χρόνια της δυναστείας των Μακεδόνων**

* Αυξήθηκε ο πληθυσμός.
* Αναπτύχθηκε η οικονομία, ιδιαίτερα στις πόλεις.

**Κοινωνία της υπαίθρου**

* Στα τέλη του 8ου και στις αρχές του 9ου αι. αρχίζει να σχηματίζεται μια νέα **αριστοκρατία της γης**.
* Παράλληλα, υπάρχει και η **αριστοκρατία των αξιωμάτων** (αυτοί που διαθέτουν κρατικά αξιώματα).
* Σταδιακά οι δύο ομάδες της αριστοκρατίας συγχωνεύτηκαν, μέσω γάμων, σε μια ενιαία τάξη, στα τέλη του 10ου αι. Αυτοί είναι οι **δυνατοί.**
* Στους δυνατούς περιλαμβάνονται οι πολιτικοί, οι στρατιωτικοί και οι θρησκευτικοί άρχοντες, καθώς και οι διαχειριστές της κρατικής της αυτοκρατορικής, της εκκλησιαστικής και της μοναστικής περιουσίας.
* Οι **αγρότες** αποτελούνταν από:
	+ Ελεύθερους γαιοκτήμονες
	+ Ακτήμονες γεωργούς που ενοικίαζαν γη για καλλιέργεια.
	+ Παροίκους, που ήταν δεμένοι με τη γη ή είχαν προσωπική εξάρτηση από τους κυρίους της.

**Αγροτική οικονομία**

* Από τις αρχές του 9ου αι. η αγροτική κοινότητα και οι ανεξάρτητοι αγρότες κινδυνεύουν να χάσουν την περιουσία τους από τους μεγαλοκτηματίες.
* Οι μεγαλοκτηματίες αποκτούσαν τη γη των μικροκαλλιεργητών είτε νόμιμα (αγορά ή κληροδοσία) είτε παράνομα. Συχνά εκμεταλλεύονταν τη φορολογική πίεση του κράτους.
* Τα μεγάλα κτήματα δεν ήταν ενιαία. Αποτελούνταν από διάσπαρτες εκτάσεις, τα **χωρία** ή **προάστεια**, που τα καλλιεργούσαν ελεύθεροι ενοικιαστές ή πάροικοι.
* Οι ευγενείς ζούσαν πολυτελώς από τα έσοδα των κτημάτων και αρνούνταν να δαπανήσουν χρήματα για να βελτιώσουν τα μέσα και τις τεχνικές της παραγωγής.
* Ως αποτέλεσμα, η αγροτική οικονομία παρέμενε στάσιμη.

**Οικονομία των πόλεων**

* Στις αρχές του 9ου αι. η οικονομία στις πόλεις γνώρισε μεγάλη ανάπτυξη.
* Παλιές πόλεις, όπως η Πάτρα και η Σπάρτη ανοικοδομήθηκαν, ενώ ιδρύθηκαν και νέες.
* Τα κάστρα έγιναν πόλοι οικονομικής ανάπτυξης και μετατράπηκαν σε «αστυκώμας» ή «αγροτοπόλεις».
* Το βυζαντινό εξωτερικό εμπόριο αναβίωσε το 10ο αι. Αναπτύσσονται σχέσεις με τους Βουλγάρους, τους Ρώσους, τους Άραβες και τις ιταλικές πόλεις, κυρίως με τη Βενετία.
* Το Βυζάντιο από τις εξωτερικές αγορές προμηθευόταν μπαχαρικά, αρώματα, βαφικές ύλες κ.ά.

**Οι έμποροι και οι βιοτέχνες**

* Ήταν οργανωμένοι σε συντεχνίες ή επαγγελματικά σωματεία.
* Με βάση κρατικές διατάξεις διαμορφώνονταν το ύψος της παραγωγής και οι τιμές των προϊόντων.
* Οι διατάξεις που αφορούσαν τα επαγγέλματα στην Κωνσταντινούπολη καθορίζονταν από το **Επαρχικόν Βιβλίον.**
* Οι βιοτεχνίες επεξεργάζονταν τρόφιμα, ενώ από το 10ο αι. εμφανίστηκαν επιχειρήσεις σχετικές με την επεξεργασία πολυτελών προϊόντων (μετάξι, πολύτιμοι λίθοι).

**Μεσαία τάξη και δήμος**

* Η ανάπτυξη της οικονομίας των πόλεων οδήγησε στη διαμόρφωση μιας ισχυρής μεσαίας τάξης που αποτελούνταν από εμπόρους και βιοτέχνες. Οργανωμένη σε συντεχνίες ή αδελφότητες υποκινούσε λαϊκά κινήματα κατά των ευγενών, ιδιαίτερα τον 11ο αι.
* Οι πολυάριθμες λαϊκές μάζες των πόλεων αποτελούνταν από φτωχούς που εργάζονταν περιστασιακά ή ήταν άνεργοι.
1. **Η νομοθεσία της Μακεδονικής Δυναστείας και η σύγκρουσή τούς με τους «δυνατούς»**

**Η νομοθετική δραστηριότητα**

* Οι αυτοκράτορες της δυναστείας των Μακεδόνων για να αντιμετωπίσουν τα προβλήματα που αφορούσαν τη διοίκηση του κράτους, εξέδωσαν μια σειρά από νόμους που ανταποκρίνονταν στις συνθήκες της εποχής τους.
* Εκδόθηκαν οι ακόλουθες συλλογές ή μεμονωμένοι νόμοι:
	+ **Πρόχειρος Νόμος:** εύχρηστο απάνθισμα νόμων που αντικατέστησε την εκλογή. (Νομική συλλογή δυναστείας των Ισαύρων).
	+ **Επαναγωγή:** εισαγωγή στον Πρόχειρο Νόμο που καθόριζε με ακρίβεια τις αρμοδιότητες του αυτοκράτορα και του πατριάρχη.
	+ **Βασιλικά:** συλλογή νόμων.
	+ **Επαρχικόν Βιβλίον:** διατάξεις που ρύθμιζαν τη λειτουργία των συντεχνιών της Κωνσταντινούπολης.
	+ **Νεαρές**: νέοι νόμοι που είχαν σαν επιδίωξη τον περιορισμό της μεγάλης γαιοκτησίας.

**Νόμοι και αγώνας κατά των δυνατών**

* Η προσπάθεια για τον περιορισμό της δύναμης των δυνατών ήταν βασικό γνώρισμα της κοινωνικής πολιτικής των Μακεδόνων.
* Οι δυνατοί επιδίωκαν να πάρουν τη γη των φτωχών καλλιεργητών, να αποσπάσουν προνόμια και να κατακτήσουν την πολιτική εξουσία.
* Το βυζαντινό κράτος έδινε εκείνη την περίοδο ιδιαίτερη βαρύτητα στην προστασία των μικρών καλλιεργητών, γιατί αυτοί:
	+ με τους φόρους που πλήρωναν εξασφάλιζαν το μεγαλύτερο μέρος των κρατικών εσόδων,
	+ αποτελούσαν την κύρια βάση του στρατού.
* **Με τους νόμους τους οι Μακεδόνες αυτοκράτορες πέτυχαν:**
	+ Όταν πουλιόταν ένα κομμάτι κοινοτικής γης, οι πωλητές να προτιμούν για αγοραστές τους γείτονες και τους συγγενείς.
	+ Να επιστραφούν στους φτωχούς καλλιεργητές χωρίς αποζημίωση τα χωράφια που είχαν πάρει οι δυνατοί.
	+ Να απαγορεύεται η πώληση και η αγορά των στρατιωτικών κτημάτων, αφού όσοι είχαν αυτά τα κτήματα ήταν υποχρεωμένοι να στρατεύονται.
	+ Να περιοριστεί η αύξηση της εκκλησιαστικής περιουσίας.
	+ Να πληρώνουν οι δυνατοί τους φόρους των φτωχών του χωριού. (αλληλέγγυον). Παλαιότερα, τους φόρους αυτούς τους πλήρωναν όλα τα μέλη της κοινότητας.

**Ι. Η ΕΞΑΣΘΕΝΗΣΗ ΤΟΥ ΒΥΖΑΝΤΙΟΥ ΚΑΙ ΤΟ ΣΧΙΣΜΑ ΜΕ ΤΗ ΔΥΣΗ**

**1. Η κρίση και οι απώλειες της αυτοκρατορίας**

**κατά τον 11ο αιώνα (1025 – 1081)**

 **Η εσωτερική κρίση**

**Λόγοι** που οδήγησαν το Βυζάντιο σε κρίση μετά το θάνατο του Βασιλείου Β΄:

* **Στρατός:**
	+ Παραμέληση του στόλου.
	+ Σταδιακή διάλυση των θεμάτων και των θεματικών στρατών.
	+ Αντικατάσταση της υποχρεωτικής στρατιωτικής θητείας με έναν φόρο που χρησιμοποιήθηκε για τη στρατολογία ξένων μισθοφόρων.
	+ Χρησιμοποίηση πολλών ξένων σε ανώτερες θέσεις.
* **Κοινωνία:** Η επιβολή νέων φόρων οδήγησε σε ταραχές και εξεγέρσεις των επαρχιακών αγροτικών πληθυσμών.
* **Οικονομία:** Εξασθένηση των δημόσιων οικονομικών.
* **Πολιτική:** Η πολιτική αστάθεια που εκδηλώθηκε το 1060 ενίσχυσε την αίσθηση ότι η αυτοκρατορία είχε περιέλθει σε γενικευμένη κρίση.

**Οι στρατιωτικές αποτυχίες**

Νέοι εχθροί του Βυζαντίου:

* **Σελτζούκοι Τούρκοι**: στη μάχη του **Ματζικέρτ** το 1071 συνέτριψαν τα μισθοφορικά στρατεύματα του Βυζαντίου, που έπασχαν από έλλειψη οπλισμού, πειθαρχίας και ηθικού. Σταδιακά συρρικνώθηκε η βυζαντινή παρουσία στη Μικρά Ασία.
* **Νορμανδοί**: το 1071 κυρίευσαν το Μπάρι, το τελευταίο βυζαντινό οχυρό της Ιταλίας. Το γεγονός αυτό σήμανε το τέλος της Βυζαντινής Ιταλίας.
* **Ούγγροι**
* **Σέρβοι**

 **2. Οι Κομνηνοί και η μερική αναδιοργάνωση της αυτοκρατορίας**

**Κατάσταση της αυτοκρατορίας**

* Όταν ο **Αλέξιος Κομνηνός** ανέβηκε στο θρόνο, το Βυζάντιο αντιμετώπιζε μεγάλες εξωτερικές απειλές:
	+ οι **Νορμανδοί** απειλούν τις ακτές της Ηπείρου,
	+ οι **Κουμάνοι-Πατζινάκες** λεηλατούν τα Βαλκάνια,
	+ οι **Σελτζούκοι Τούρκοι** κατακτούν μέρος της Μικράς Ασίας.

**Εσωτερική πολιτική**

* Οι Κομνηνοί εφάρμοσαν τον θεσμό της **Πρόνοιας**, ενισχύοντας τους ευγενείς. Παραχωρούσαν δηλαδή στους ευγενείς αγροκτήματα και φορολογικά έσοδα με αντάλλαγμα την παροχή στρατιωτικών υπηρεσιών.
* **Πρόνοια**: παραχώρηση από το κράτος, ισοβίως, αγροκτημάτων και φορολογικών εσόδων στους ευγενείς, με αντάλλαγμα την παροχή υπηρεσιών.
* **Προνοιάριοι ή στρατιώτες**: οι ευγενείς του θεσμού της Πρόνοιας
* Οι προνοιάριοι αποτέλεσαν την άρχουσα τάξη, ενώ οι αγρότες εξαθλιώθηκαν.

**Εξωτερικές επιτυχίες**

* Ο **Αλέξιος Α΄:** Ανακατέλαβε πόλεις της Μικράς Ασίας (Σμύρνη, Νίκαια κ.ά.) εκμεταλλευόμενος με επιδέξιο τρόπο τις συμφωνίες που υπέγραψε με τους αρχηγούς των σταυροφόρων.
* Ο **Ιωάννης Κομνηνός**
	+ Κατέλαβε διάφορα ξένα κρατίδια στη Μικρά Ασία.
	+ Έφτασε μέχρι την Αντιόχεια.
	+ Επέβαλε την κυριαρχία του Βυζαντίου στους Σέρβους.
* Ο **Μανουήλ Α΄ Κομνηνός**
	+ Ακολούθησε φιλοδυτική εσωτερική πολιτική.
	+ Συνέχισε τις εκστρατείες εναντίον των Σελτζούκων στη Μικρά Ασία.
	+ Σύναψε συνθήκη ειρήνης με τους Ούγγρους και ταπείνωσε τους Σέρβους.

 **Η στρατιωτική κατάρρευση**

* Ο Μανουήλ έκανε παράτολμες εκστρατείες στην Ιταλία. Το γεγονός αυτό ενθάρρυνε τους Σελτζούκους για επιθέσεις εναντίον των εδαφών του Βυζαντίου.
* Ο βυζαντινός στρατός συνετρίβη στο **Μυριοκέφαλο της Φρυγίας (1176).** Η ήττα αυτή παγίωσε την παρουσία των Σελτζούκων Τούρκων στη Μικρά Ασία.
* Σταδιακά μειώθηκε ο χριστιανικός πληθυσμός, λόγω της πείνας και των ασθενειών και της φυγής των Χριστιανών σε γειτονικές περιοχές.
* Οι επαρχίες της Μικράς Ασίας σταδιακά εξισλαμίστηκαν (οι κάτοικοι πλέον ήταν μουσουλμάνοι).

 **3. Η ενετική οικονομική διείσδυση και το σχίσμα των Εκκλησιών**

**Εμπορικά προνόμια στους Βενετούς**

* Για να αντιμετωπίσει τους Νορμανδούς ο Αλέξιος Α΄ ζήτησε τη βοήθεια των Βενετών.
* Με τη βοήθεια του στόλου των Βενετών τους νίκησε.
* Σε αντάλλαγμα της βοήθειας που του πρόσφεραν τους έδωσε με **χρυσόβουλο** τα ακόλουθα προνόμια:
	+ Οι άρχοντες της Βενετίας πήραν χρήματα και αξιώματα.
	+ Οι έμποροι της Βενετίας απέκτησαν στην Κωνσταντινούπολη σκάλες (αποβάθρες στο λιμάνι) και εμπορικά καταστήματα.
	+ Οι Βενετοί είχαν το δικαίωμα να εμπορεύονται ελεύθερα χωρίς να πληρώνουν δασμούς (=φόρους) σε όλα τα σημαντικά βυζαντινά λιμάνια.
* Αποτέλεσμα αυτών των προνομίων ήταν:
	+ Οι Βενετοί κυριάρχησαν οικονομικά στην Ανατολή.
	+ Το Βυζάντιο έχασε τη θέση του μεσάζοντα μεταξύ των Αράβων και της Δυτικής Ευρώπης και τη κυρίαρχη του θέση του στο εμπόριο.
* Οι αυτοκράτορες προσπάθησαν αργότερα να περιορίσουν την δύναμη της Βενετίας:
	+ παραχωρώντας προνόμια σε άλλες ιταλικές πόλεις (Πίζα και Γένουα),
	+ δημεύοντας τις περιουσίες των Βενετών,
	+ υποκινώντας βιαιότητες του πληθυσμού της πρωτεύουσας.

 **Το Σχίσμα των δύο Εκκλησιών**

* Η ρήξη ανάμεσα στο πατριαρχείο της Κωνσταντινούπολης και της Ρώμης οφειλόταν στην αντιπαλότητα Ανατολής-Δύσης για την κυριαρχία στο χριστιανικό κόσμο.
* Οι σχέσεις ανάμεσα στις δύο εκκλησίες διακόπηκαν τελείως. Στο πλευρό του πατριαρχείου Κωνσταντινούπολης τάχθηκαν τα πατριαρχεία Αντιοχείας και Ιεροσολύμων.
* Οι διαφορές δεν ήταν αγεφύρωτες, αλλά οι διαπραγματεύσεις στην Κωνσταντινούπολη ανάμεσα στο **πατριάρχη Μιχαήλ Κηρουλάριο** και τον καρδινάλιο Ουμβέρτο, απεσταλμένο του Πάπα, δεν απέδωσαν λόγω της αλαζονείας και των δύο πλευρών.
* Τα δύο πατριαρχεία αντιπροσωπεύουν πλέον δύο διαφορετικές εκκλησίες (Ορθόδοξη Εκκλησία και Ρωμαιοκαθολική Εκκλησία).
* Οι άνθρωποι εκείνης της εποχής δεν κατανόησαν τη σημασία του γεγονότος που είχε ανυπολόγιστες συνέπειες για τη Βυζαντινή αυτοκρατορία.

**ΙΙ. ΟΙ ΣΤΑΥΡΟΦΟΡΙΕΣ ΚΑΙ ΟΙ ΣΥΝΕΠΕΙΕΣ ΤΟΥΣ ΓΙΑ ΤΟ ΒΥΖΑΝΤΙΟ**

**Οι σταυροφορίες και η πρώτη άλωση της Πόλης**

**Ορισμός και παράγοντες**

* Οι **σταυροφορίες** ήταν η κίνηση που οργανώθηκαν στη Δύση τον 11ο αι. με πρωτοβουλία των παπών και είχαν ως στόχο την απελευθέρωση των Αγίων Τόπων και του Πανάγιου Τάφου.
* Παράγοντες που επηρέασαν τη διαμόρφωσή τους:
	+ Η φημολογία για τις ωμότητες Αράβων και Τούρκων, εναντίον των προσκυνητών
	+ Τα οικονομικά προβλήματα της Δύσης.
	+ Το κάλεσμα του Αλέξιου Α΄ στους ηγεμόνες της Δύσης για βοήθεια.

**Οι τρεις πρώτες σταυροφορίες**

**Πρώτη σταυροφορία (1096-1099)**

* Κηρύχθηκε από τον πάπα Ουρβανό Β΄ στην Κλερμόν της Γαλλίας.
* Είχε κυρίως θρησκευτικό χαρακτήρα. Τα οικονομικά προβλήματα (υπερπληθυσμός και έλλειψη γης) έπαιξαν κάποιο ρόλο.
* Στην αρχή προηγήθηκαν οι ανοργάνωτες λαϊκές μάζες που εξολοθρεύτηκαν από τους Τούρκους. Ακολούθησαν οι φεουδάρχες που νίκησαν τους Τούρκους.
* Οι σταυροφόροι ανέκτησαν εδάφη της Μικράς Ασίας που παραχώρησαν στο Βυζάντιο.
* Οι φεουδάρχες ίδρυσαν αυτοτελή κρατίδια στη Συρία και την Παλαιστίνη.

**Δεύτερη και τρίτη σταυροφορία (12ος αι.)**

* Δεν είχαν επιτυχία.
* Το Βυζάντιο κατά την τρίτη σταυροφορία έχασε την Κύπρο που την κατέλαβαν οι Δυτικοί. Στον έλεγχό τους παρέμεινε για τέσσερις αιώνες.

**Τέταρτη σταυροφορία**

* Μετά την πρώτη σταυροφορία υποχώρησαν τα θρησκευτικά κίνητρα και κυριάρχησαν τα υλικά κίνητρα.
* Οι σταυροφόροι που είχαν στόχο την Αίγυπτο και τη Συρία κατέλαβαν την Κωνσταντινούπολη.
* Η εκτροπή της σταυροφορίας οφείλεται στις ενέργειες του **δόγη της Βενετίας Ερρίκου Δάνδολου** που αξιοποίησε πρόσκληση του Αλέξιου Αγγέλου που αποσκοπούσε στην επάνοδο του πατέρα του Ισαάκιου Αγγέλου στο θρόνο της Βυζαντινής αυτοκρατορίας.
* Οι σταυροφόροι αρχικά παρέδωσαν την πόλη στον Ισαάκιο Άγγελο, αλλά όταν αυτός δεν εξόφλησε το χρέος του, την κατέκτησαν πραγματοποιώντας πρωτοφανείς σφαγές και λεηλασίες (1204).
* Ύστερα από συμφωνία Βενετών και σταυροφόρων υπήρξε διανομή των εδαφών της αυτοκρατορίας.
* Την θέση της αυτοκρατορίας κατέλαβε ένας σημαντικός αριθμός λατινικών και ελληνικών κρατιδίων.

**2. Η περίοδος της Λατινοκρατίας και τα ελληνικά κράτη**

**Τα λατινικά κράτη**

Μετά την άλωση της Κωνσταντινούπολης

* Ένα μεγάλο μέρος των κτήσεων της Βυζαντινής αυτοκρατορίας διανεμήθηκε από τους σταυροφόρους.
* Οι **Βενετοί** πήραν το μεγαλύτερο μέρος της Κωνσταντινούπολης, τα νησιά του Αιγαίου και του Ιονίου Πελάγους.
* Στα εδάφη της Βυζαντινής αυτοκρατορίας δημιουργήθηκε μια σειρά **λατινικών βασιλείων** που ήταν εξαρτημένα μεταξύ τους:
	+ Αυτοκρατορία της Κωνσταντινούπολης (Βαλδουίνος της Φλάνδρας),
	+ Βασίλειο της Θεσσαλονίκης (περιλάμβανε θρακικά και μακεδονικά εδάφη),
	+ Δουκάτο των Αθηνών,
	+ Ηγεμονία της Αχαΐας (από το βασίλειο αυτό δημιουργήθηκε το Δεσποτάτο του Μυστρά).

**Τα ελληνικά κράτη**

* Μετά την άλωση της Κωνσταντινούπολης από τους Δυτικούς δημιουργήθηκαν τρία ελληνικά κράτη.
	+ Η **αυτοκρατορία της Τραπεζούντας**, που εκτεινόταν στις νοτιοανατολικές ακτές του Ευξείνου Πόντου.
	+ Η **αυτοκρατορία της Νίκαιας**, που εκτεινόταν στο βορειοδυτικό τμήμα της Μικράς Ασίας.
	+ Το **κράτος της Ηπείρου**, που περιλάμβανε την Ήπειρο και την Αιτωλοακαρνανία.
* Το ισχυρότερα από τα τρία ήταν η αυτοκρατορία της Νικαίας.
* Οι Βυζαντινοί (αυτοκρατορία της Νίκαιας) συνέτριψαν στη μάχη της Πελαγονίας του Φράγκους (1259).
* Ως αποτέλεσμα, τους παραχωρήθηκαν τα κάστρα Μάνη, Γεράκι, Μονεμβασία και Μυστράς.
* Τα κάστρα αυτά αποτέλεσαν τον πυρήνα ενός κράτους που απορρόφησε τις φραγκικές κτήσεις και εξελίχθηκε στο **δεσποτάτο του Μυστρά**. Ο κυβερνήτης του (δεσπότης), ήταν αδερφός του βυζαντινού αυτοκράτορα.

**Λατίνοι και Έλληνες**

* Οι Δυτικοί (Λατίνοι) έδειξαν υπεροψία και περιφρόνηση για τους Έλληνες.
* Οι Έλληνες αντιστάθηκαν αποφασιστικά στους Λατίνους.

**Νέα ιδεολογία και ανάκτηση της Πόλης**

* Ο αυτοκράτορας της Νικαίας **Μιχαήλ Η΄ Παλαιολόγος** πέτυχε την ανακατάληψη της Κωνσταντινούπολης (1261) και την ανασύσταση της Βυζαντινής αυτοκρατορίας.
* Μετά την Άλωση της Κωνσταντινούπολης από τους Λατίνους άρχιζε να διαμορφώνεται το εθνικό αίσθημα του Ελληνισμού. Αρχαία ελληνική κληρονομιά και χριστιανική πίστη συμβιβάζονται στη συνείδησή του.

**ΑΝΑΣΥΣΤΑΣΗ ΒΥΖΑΝΤΙΟΥ ΚΑΙ ΥΠΟΤΑΓΗ ΣΤΟΥΣ ΟΘΩΜΑΝΟΥΣ**

 **1. Εξάπλωση των Τούρκων και τελευταίες προσπάθειες για ανάσχεσή τους**

 **Η αδυναμία του Βυζαντίου**

* Η τελευταία αναλαμπή του Βυζαντίου διήρκεσε ως τα μέσα του 14ου αι.
* Οι εμφύλιοι πόλεμοι είχαν ως αποτέλεσμα:
	+ Την οικονομική και στρατιωτική κατάρρευση
	+ Την υποτίμηση του νομίσματος
	+ Επιβολή βαριάς φορολογίας που οδήγησε σε επαναστάσεις του λαού και της μεσαίας τάξης στη Θεσσαλονίκη και την Αδριανούπολη
	+ Την εξασθένηση του στρατούλόγω της παρουσίας μεγάλου αριθμού μισθοφόρων.
* Η άλλοτε κραταιά αυτοκρατορία μεταβλήθηκε σε μια αδύναμη αυτοκρατορία των Στενών, που εύκολα καταλύθηκε από τους Οθωμανούς.

**Οθωμανοί και οι κατακτήσεις τους**

* **Οθωμανοί:** μέλη μιας ασιατικής νομαδικής τουρκικής φυλής διαφορετικής από τους Σελτζούκους, που μετανάστευσαν σε μια περιοχή κοντά στην Προύσα και πήραν το όνομά τους από τον σουλτάνο Οθμάν ή Οσμάν που τους οργάνωσε.
* Έπειτα από πολύχρονους αγώ νες οι Οθωμανοί κατέκτησαν τη Μικρά Ασία, αφού εκμεταλλεύτηκαν την κατάργηση των βυζαντινών ακριτών μετά το 1261 και τον ισλαμικό θεσμό των **γαζήδων** (φανατικοί μαχητές του Ισλάμ).
* Για την αύξηση του αριθμού του στρατού των Οθωμανών στρατολογήθηκαν παιδιά χριστιανών (παιδομάζωμα), που συγκρότησαν τα τάγματα των γενιτσάρων.
* **Παιδομάζωμα**: η στρατολόγηση των χριστιανοπαίδων από τους Οθωμανούς.
* **Γενίτσαροι** («νέος στρατός»): επίλεκτα τάγματα που συγκρότησαν οι Οθωμανοί από το παιδομάζωμα.
* Η κατάληψη της Καλλίπολης (1354) τους έδωσε τη δυνατότητα να καταλάβουν εδάφη στη βαλκανική χερσόνησο:
	+ Οι Οθωμανοί αξιοποίησαν τη διαίρεση των βαλκανικών λαών.
	+ Στη **μάχη του Κοσσυφοπεδίου (1389)** οι Σέρβοι νικήθηκαν και αναγνώρισαν την οθωμανική επικυριαρχία.

**Προσπάθειες ανάσχεσης των Οθωμανών**

* Η νίκη των Μογγόλων στην Άγκυρα (1402) εναντίον των Οθωμανών έδωσε παράταση ζωής στο Βυζαντινό Κράτος.
* Οι αυτοκράτορες του Βυζαντίου Ιωάννης Ε, Μανουήλ Β΄και Ιωάννης Η΄ταξίδεψαν για βοήθεια στη Δύση.

**Στη Σύνοδο της Φερράρας-Φλωρεντίας (1438-1439):**

* Ο Ιωάννης Η΄αποδέχτηκε την ένωση, δηλαδή την υποταγή της Ορθόδοξης στη Ρωμαϊκή Εκλησία. (Πρώτος είχε αποδεχτεί την ένωση ο Μιχαήλ Η΄με τη Σύνοδο της Λυών το 1274.)
* Η υποχώρηση αυτή δεν έγινε αποδεκτή από το λαό.
* Το Βυζάντιο τελικά δεν έλαβε την απαιτούμενη βοήθεια και έμεινε απροστάτευτο στα επεκτατικά σχέδια των Οθωμανών.

**2. Η Άλωση της Πόλης**

**α. Πολιορκία και άλωση της Πόλης**

* **Ο σουλτάνος Μουράτ (1421 - 1451)**
	+ Ανανέωσε την επιθετικότητά του απέναντι στη Βυζαντινή αυτοκρατορία.
	+ Κατέλαβε τα Γιάννενα και τη Θεσσαλονίκη.
	+ Αντιμετώπισε νικηφόρα στη Βάρνα ένα μισθοφορικό στρατό.
* **Ο σουλτάνος Μωάμεθ Β΄ ο Πορθητής (1451-1481)**
	+ Το 1453 άρχισε η πολιορκία της Κωνσταντινούπολης. Προηγουμένως οι Τούρκοι είχαν κτίσει το φρούριο της Ρούμελης στην ευρωπαϊκή ακτή του Βοσπόρου για να εμποδίσουν την μεταφορά τροφίμων.
	+ Ο Βυζαντινός αυτοκράτορας Κωνσταντίνος ΙΑ΄ αντιστάθηκε γενναία αλλά οι δυνάμεις των Τούρκων ήταν πολύ μεγαλύτερες.
	+ Μετά την άλωση της Κωνσταντινούπολης, όπως προέβλεπε ο θρησκευτικός νόμος, η πόλη παραδόθηκε στους μαχητές. Οι σφαγές και οι λεηλασίες διήρκεσαν τρεις ολόκληρες μέρες.
	+ Ο Μωάμεθ ανήγγειλε ότι στο εξής πρωτεύουσά του θα είναι η Πόλη.

**β. Οι συνέπειες**

* Το πνεύμα του Βυζαντίου μεταφέρθηκε από τους λογίους του στη Δύση.
* Οι Οθωμανοί έκλεισαν τους δρόμους της Ανατολής, ωθώντας τους Ευρωπαίους στις μεγάλες γεωγραφικές ανακαλύψεις.
* Οι Έλληνες ελπίζουν για την αποτίναξη του Οθωμανικού ζυγού.

**γ. Η βυζαντινή πνευματική κληρονομιά**

* Οι Ρώσοι θεώρησαν ότι είναι κληρονόμοι της βυζαντινής πολιτικής και πνευματικής παράδοσης. Η Μόσχα θεωρούνταν η Τρίτη Ρώμη.
* Οι Ορθόδοξοι Βαλκανικοί λαοί επηρεάστηκαν βαθιά από τον βυζαντινό πολιτισμό και διατήρησαν την πνευματική τους ταυτότητα στα χρόνια της Τουρκοκρατίας.

**Συνολική προσφορά του Βυζαντίου**

* Η Βυζαντινή αυτοκρατορία διέσωσε τον ευρωπαϊκό πολιτισμό από τις Αραβικές κατακτήσεις τον 7ο και 8ο αι.
* Ανέπτυξε πρωτότυπη τέχνη που επηρέασε την προαναγεννησιακή τέχνη (Δύση) και την Οθωμανική αρχιτεκτονική παράδοση (Ανατολή).
* Τελειοποίησε τον τρόπο οργάνωσης του κράτους.
* Το Βυζαντινό κράτος επηρέασε τα μεσαιωνικά Βαλκανικά κράτη, τη Ρωσία και το Οθωμανικό κράτος.
* Καλλιεργήθηκαν νέα γραμματειακά είδη (χρονογραφία, λειτουργική ποίηση).
* Αναπτύχθηκε η νομική επιστήμη, καθώς και οι θετικές επιστήμες.
* Διαμορφώθηκαν η θρησκευτική μουσική, ο μοναστισμός και οι ανθρωπιστικές σπουδές.

**1. Η καθημερινή ζωή στο Βυζάντιο**

**Η οικογενειακή ζωή**

* Ο νόμος δεν επέτρεπε να παντρεύονται τα κορίτσια κάτω από δώδεκα χρονών και τα αγόρια κάτω από δεκατέσσερα.
* Το κράτος επέτρεπε το διαζύγιο, όταν συμφωνούσαν και οι δύο σύζυγοι.
* Οι γυναίκες δεν είχαν τα ίδια δικαιώματα με τους άνδρες και είχαν περιορισμένη συμμετοχή στη κοινωνική ζωή. Δεν μπορούσαν να συμμετέχουν σε δημόσιες τελετές, ενώ όταν έβγαιναν έξω έπρεπε να έχουν καλυμμένο το πρόσωπό τους.
* Μετά το 11ο αιώνα οι γυναίκες μπορούσαν να συμμετέχουν στα κοινά και είχαν πρόσβαση στην παιδεία.
* Τα παιδιά για να ξεχωρίζουν μεταξύ τους έπαιρναν μαζί με το όνομά τους, το όνομα του πατέρα τους σε πτώση γενική. Μετά καθιερώθηκε το επώνυμο, αρχικά στις αριστοκρατικές οικογένειες.

**Το σχολείο**

* Τα σχολεία στο Βυζάντιο είχαν δύο κύκλους σπουδών. Στο πρώτο πήγαιναν παιδιά από επτά ετών, ενώ στο δεύτερο από δώδεκα ετών.
* Τα παιδιά μάθαιναν ανάγνωση και γραφή, αριθμητική και γεωμετρία. Επίσης ρητορική και φιλοσοφία.
* Οι πόροι για τα σχολεία προέρχονταν από τα δίδακτρα των μαθητών. Τα ορφανά φοιτούσαν δωρεάν.
* Στο Πανεπιστήμιο φοιτούσαν όσοι είχαν τις γνώσεις και τις οικονομικές δυνατότητες.

**Η ασθένεια, η ιατρική και κοινωνική περίθαλψη, ο θάνατος**

* Για την αντιμετώπιση των ασθενειών υπήρχαν στις πόλεις νοσοκομεία καθώς και ιδιώτες γιατροί.
* Πολλές φορές για την αντιμετώπιση των ασθενειών ο λαός οδηγούνταν συχνά στη μαγεία.
* Σε κάθε πόλη υπήρχαν πτωχοκομεία και ορφανοτροφεία τα οποία ιδρύονταν και συντηρούνταν από την Εκκλησία.

**Η κατοικία**

* Τα σπίτια στις πόλεις οικοδομούνταν γύρω από μια κεντρική αίθουσα. Στο επόμενο όροφο βρίσκονταν τα δωμάτια. Στο ισόγειο βρίσκονταν η κουζίνα, το πλυσταριό, το δωμάτιο με τζάκι.
* Οι φτωχοί στις πόλεις και στα χωριά στεγάζονταν κάτω από άθλιες συνθήκες. Τα σπίτια τους ήταν μικρά και αποτελούνταν από ένα ή δύο δωμάτια.

**Η ενδυμασία και η μόδα**

* Οι αστοί φορούν μακρύ χιτώνα, μπότες δερμάτινες το χειμώνα και ανατολίτικα παπούτσια το καλοκαίρι.
* Οι χωρικοί φορούσαν χιτώνες χωρίς μανίκια και φορούν παπούτσια χωρίς φτέρνα ή κυκλοφορούν ξυπόλυτοι.
* Οι γυναίκες φορούν ιμάτιο με μακριά μανίκια που καλύπτει και το κεφάλι.

**Η διατροφή**

* Οι πλούσιοι στη διατροφή τους χρησιμοποιούσαν ορεκτικά, κρέατα, ψάρια, γλυκά και κρασί.
* Ο μέσος βυζαντινός πολίτης έχει περιορισμένες διατροφικές επιλογές.

**Η ψυχαγωγία**

* Η συμμετοχή των κατοίκων σε ιεροτελεστίες, θρησκευτικές, κοινωνικές και λαϊκές γιορτές αποτελούσε την κυριότερη μορφή ψυχαγωγίας των Βυζαντινών.
* Οι κάτοικοι της Κωνσταντινούπολης διασκέδαζαν επίσης στον ιππόδρομο.
* Στην επαρχία τα ετήσια πανηγύρια εξελίσσονταν σε λαϊκές γιορτές. Εκεί συγκεντρώνονταν μάγοι, αστρολόγοι, θεραπευτές, που τραβούσαν την προσοχή του κόσμου.

**Ο μοναχισμός**

* Οι μοναχοί αρχικά πήγαιναν σε κάποια έρημο ή άλλο ακατοίκητο μέρος μακριά από τους άλλους ανθρώπους. Ζούσαν υποβάλλοντας το σώμα τους σε δοκιμασίες (νηστεία, συνεχή προσευχή, αϋπνία).
* Ο μοναχισμός ξεκίνησε από την Αίγυπτο (4ος αι.).
* Είχε δύο μορφές:
	+ μοναχική
	+ κοινοβιακή: Ο κοινοβιακός μοναχισμός οργανώθηκε καλύτερα όταν ιδρύθηκαν τα μοναστήρια. Ο ηγούμενος ήταν υπεύθυνος για τους κανόνες που έπρεπε να τηρούν οι μοναχοί.
* Ο μοναχισμός γνώρισε μεγάλη ακμή μετά την αναστήλωση των εικόνων. Πολλά μοναστήρια υπήρχαν στην Καππαδοκία και στον Όλυμπο της Βιθυνίας.
* Το σημαντικότερο μοναστικό κέντρο, ήταν το Άγιο Όρος που εξελίχθηκε σε μοναστική πολιτεία λόγω της ίδρυσης νέων μοναστηριών.

**Εικαστικές τέχνες**

**α. Αρχιτεκτονική**

* Με την κατασκευή της Αγίας Σοφίας καθιερώθηκε ένας νέος αρχιτεκτονικός ρυθμός, η **τρουλαία βασιλική** ή **βασιλική με τρούλο**.
* Μετά την Εικονομαχία επικράτησε ο ρυθμός του **σταυροειδούς με τρούλο.** Ο ναός είχε τη μορφή ενός σταυρού εγγεγραμμένου σε τετράγωνο.
* Από τον 11ο αι. εμφανίζεται ένας νέος τύπος ναού, ο **οκταγωνικός.**
* Τις περισσότερες φορές οι εξωτερικές επιφάνειες των ναών δεν είναι ιδιαίτερα φροντισμένες. Οι εσωτερικοί χώροι διακοσμούνται με τοιχογραφίες, ψηφιδωτά και φορητές εικόνες.

**β. Γλυπτική και ζωγραφική (τοιχογραφίες, ψηφιδωτά, φορητές εικόνες)**

* Οι κυριότερες μορφές διακόσμησης των εκκλησιών είναι οι τοιχογραφίες και τα ψηφιδωτά.
* Σε περιόδους οικονομικής κρίσης το βάρος δίνεται στις τοιχογραφίες και τις φορητές εικόνες, γιατί τα ψηφιδωτά κόστιζαν πολύ.
* Στην εποχή της **Μακεδονικής Δυναστείας** διαμορφώνεται ένα **τυπικό σχήμα στην εικονογράφηση:**
	+ Στην κορυφή του τρούλου ο Παντοκράτορας.
	+ Στην αψίδα του ιερού η Θεοτόκος
	+ Στα λοφία του τρούλου οι τέσσερις Ευαγγελιστές
	+ Στους τοίχους οι δεσποτικές γιορτές, οι άγιοι και οι μάρτυρες.
* Οι μορφές στην εικονογράφηση παρουσιάζονται λιπόσαρκες, σε όρθια και μετωπική στάση, με στόχο να αναδειχθεί η πνευματικότητά τους. Οι Βυζαντινοί καλλιτέχνες δεν ενδιαφέρονται για τις σωστές αναλογίες, την προοπτική και την κίνηση.

**γ. Μικρογραφία, μικροτεχνία, μικρογλυπτική, νομισματική**

* Οι Βυζαντινοί διακοσμούσαν τα χειρόγραφά τους με εικόνες που ονομάζονται μικρογραφίες.
* Ιδιαίτερη ανάπτυξη γνωρίζει η μικροτεχνία και η μικρογλυπτική σε πολύτιμα μέταλλα, σμάλτο, ξύλο και ελεφαντόδοντο.
* Τα νομίσματα μας παρέχουν πολύτιμες πληροφορίες για την πολιτική, την ιδεολογία, την οικονομική και κοινωνική ζωή του Βυζαντίου.

**δ. Θρησκευτική και κοσμική μουσική**

* Μέχρι τον 7ο αι. οι δημιουργοί λειτουργικών ποιημάτων ονομάζονταν ποιητές και μελωδοί, γιατί οι ίδιοι έγραφαν το ποίημα και τη μελωδία του. Κορυφαίος εκπρόσωπός τους είναι ο Ρωμανός ο Μελωδός. Από τον 8ο αι. διαφοροποιούνται (υμνογράφος – μελοποιός).
* Η εκκλησιαστική μουσική είναι μονοφωνική, εκτελείται από μία μόνο φωνή και υποτάσσεται στο λόγο.
* Παράλληλα με τη θρησκευτική μουσική αναπτύσσεται και η κοσμική μουσική. Υπάρχουν τραγούδια ερωτικά, γαμήλια κ.τ.λ. Οι Βυζαντινοί χρησιμοποιούσαν μουσικά όργανα στις διασκεδάσεις τους.

**2.Ο Καρλομάγνος και η εποχή του**

**Η αυτοκρατορία**

* Ο Καρλομάγνος (768-814) διαδέχθηκε τον Πιπίνο τον Βραχύ και μετέτρεψε το Φραγκικό Βασίλειο σε πανίσχυρο χριστιανικό κράτος.
* Το 800 στέφθηκε στη Ρώμη από τον Πάπα αυτοκράτορας του Ρωμαϊκού Κράτους.
* Αυτό προκάλεσε την αντίδραση των Βυζαντινών, διότι θεωρούσαν τον αυτοκράτορά τους ως τον μοναδικό κληρονόμο της Ρωμαϊκής Αυτοκρατορίας.
* Ο Καρλομάγνος επέλεξε ως πρωτεύουσά του την πόλη Αιξ-Λα Σαπέλ.
* Οργάνωσε τους πολιτικούς και διοικητικούς θεσμούς του βασιλείου συνδυάζοντας τη ρωμαϊκή παράδοση και τα γερμανικά έθιμα.
* Χάρη στην τάξη και την οργάνωση στο κράτος του βελτιώθηκε η οικονομία με
	+ αύξηση της αγροτικής παραγωγής και
	+ αναθέρμανση του εμπορίου.
* Οι τρεις διάδοχοι του Καρλομάγνου μοίρασαν την αυτοκρατορία σε τρία τμήματα, με τη συνθήκη του Βερντέν (843):
	+ α΄ τμήμα (περίπου σημερινή Γερμανία),
	+ β΄ τμήμα (περίπου σημερινή Γαλλία) και
	+ γ΄ τμήμα (σημερινό Βέλγιο, Ελβετία και κεντρική Ιταλία έως τη Ρώμη)

**Η Συνθήκη του Βερντέν:**

* Χώρισε την Ευρώπη για πρώτη φορά γλωσσικά,
* Αποτέλεσε την απαρχή της δημιουργίας της νεότερης Ευρώπης.

**Νέοι κίνδυνοι για την Ευρώπη:**

* Σαρακηνοί: επιτίθενται στα παράλια της Μεσογείου.
* Μαγυάροι (Ούγγροι): επιτίθενται σε μεγάλα τμήματα της δυτικής Ευρώπης.
* Νορμανδοί ή Βίκινγκς: αιφνιδιάζουν την Ευρώπη με επιδρομές και εγκαθίστανται στα εδάφη της.

**Καρολίδεια Αναγέννηση**

* Έτσι ονομάστηκε η μεγάλη άνθηση των γραμμάτων και των τεχνών κατά τη βασιλεία του Καρλομάγνου και των διαδόχων του.
* Για να οργανωθεί το κράτος χρειάζονταν ικανά στελέχη, όπως γραφείς, αντιγραφείς και δασκάλους.
* Καθώς τις παραπάνω δραστηριότητες τις ασκούσαν κληρικοί, ο Καρλομάγνος προχώρησε σε εκκλησιαστικές μεταρρυθμίσεις και σε προσπάθειες βελτίωσης του μορφωτικού επιπέδου του κλήρου.
* Επίσης προσκλήθηκαν διάσημοι λόγιοι και δάσκαλοι από την Ιρλανδία και την Αγγλία.
* Στην Ανακτορική Ακαδημία και στα μοναστήρια γινόταν συστηματική αντιγραφή βιβλίων.
* Για το σκοπό αυτό καθιερώθηκε η ευανάγνωστη καρολίδεια γραφή.
* Ο αυτοκράτορας διέταξε να λειτουργούν σχολεία σε κάθε επισκοπή και μοναστήρι.
* Στα σχολεία διδάσκονταν κυρίως:
	+ γραφή και ανάγνωση,
	+ γραμματική,
	+ ρητορική,
	+ αριθμητική.
* Αναπτύχθηκαν ιδιαίτερα οι εξής τέχνες, με βυζαντινές επιδράσεις: α. αρχιτεκτονική, β. γλυπτική, γ. ζωγραφική, δ. μικροτεχνία, δ. μικρογραφία χειρογράφων.

**Ι. ΟΙ ΑΝΑΚΑΤΑΤΑΞΕΙΣ ΣΤΗ ΜΕΤΑΜΕΣΑΙΩΝΙΚΗ ΕΥΡΩΠΑΙΚΗ ΚΟΙΝΩΝΙΑ**

**1. Oι ανακαλύψεις**

**α. Tα κίνητρα και οι προϋποθέσεις**

**Κίνητρα**

* Aπό το τέλος του μεσαίωνα Ευρωπαίοι έμποροι αναζητούσαν χρυσό, καρυκεύματα και αρώματα στην Aνατολή ακολουθώντας το λεγόμενο δρόμο του μεταξιού.
* O πιο γνωστός είναι ο βενετός Mάρκο Πόλο.
* H αποκοπή αυτού του δρόμου από τους Άραβες και τους Oθωμανούς οδήγησε τους Eυρωπαίους να αναζητήσουν θαλάσσιο δρόμο για τις αγορές της Aνατολής.
* Στην αναζήτηση οδήγησαν επίσης:
	+ Οι φιλοδοξίες ηγεμόνων,
	+ Η διάδοση του χριστιανισμού,
	+ H επιθυμία του ανθρώπου για γνώση.

**Προϋποθέσεις**

* Aπό το 13ο αι. τα ταξίδια γίνονται ευκολότερα χάρη σε νέα τεχνικά μέσα:
	+ της πυξίδας,
	+ του αστρολάβου (όργανο προσδιορισμού του γεωγραφικού πλάτους, και επομένως της θέσης του πλοίου, με βάση την παρατήρηση των άστρων),
	+ των πορτολάνων (ειδικοί ναυτικοί χάρτες),
	+ ενός νέου τύπου πλοίου, της καραβέλας.
* Σημαντικά συνέβαλε και η αντίληψη για τη σφαιρικότητα της γης.

**β. Tα εξερευνητικά ταξίδια**

* Oι Πορτογάλοι επιδίωξαν να ανακαλύψουν δρόμο προς τις Iνδίες πλέοντας γύρω από την Aφρική.
* Tο πέτυχαν όταν ο **Bάσκο ντε Γκάμα** έφθασε το 1498 στο Kάλικουτ των Iνδιών.
* O **Xριστόφορος Kολόμβος**, θαλασσοπόρος στην υπηρεσία του βασιλιά της Iσπανίας, πιστεύοντας ότι η γη είναι σφαιρική, επιχείρησε να φθάσει στην Aσία πλέοντας δυτικά.
* Kατά τη διάρκεια των τεσσάρων ταξιδιών του (1492-1506) ανακάλυψε περιοχές της κεντρικής Aμερικής, εκείνος όμως νόμιζε ότι είχε φθάσει στις Iνδίες.
* O **Φερδινάνδος Mαγγελάνος** έκανε τον πρώτο περίπλου της γης στην υπηρεσία του βασιλιά της Iσπανίας και αποδείχθηκε για πρώτη φορά ότι η γη είναι σφαιρική.

**γ. H γέννηση ενός Nέου Kόσμου**

* Oι Πορτογάλοι και οι Iσπανοί κατέκτησαν με τη βία τις περιοχές που ανακάλυψαν.
* Oι Iσπανοί εξαφάνισαν τους ντόπιους (προκολομβιανούς) πολιτισμούς της κεντρικής και νότιας Aμερικής.
* Mε τη συνθήκη της Tορντεζίλας (1494) μοίρασαν μεταξύ τους τις νέες χώρες, τις οποίες είχαν μετατρέψει σε αποικίες.
* Aπό τα τέλη του 16ου αι. η Oλλανδία, η Aγγλία και η Γαλλία άρχισαν να διεκδικούν μερίδιο από τις αποικίες με αποτέλεσμα τις συγκρούσεις μεταξύ των ευρωπαϊκών χωρών.

**δ. H Eυρώπη και ο Nέος Kόσμος**

* Oι ανακαλύψεις έφεραν σημαντικές μεταβολές στην Ευρώπη και σ’ ολόκληρο τον κόσμο

**Αλλαγές στην Ευρώπη**

* Tο κέντρο της ευρωπαϊκής οικονομίας μετατοπίστηκε από τη Mεσόγειο στον Aτλαντικό και τη Bόρεια θάλασσα, όπου κατέληγαν οι υπερπόντιοι θαλάσσιοι δρόμοι.
* Nέα λιμάνια, όπως της Σεβίλλης, της Λισσαβόνας και της Aμβέρσας απέκτησαν μεγαλύτερη οικονομική σπουδαιότητα από εκείνα της Bενετίας και της Γένοβας.
* H εισαγωγή μεγάλων ποσοτήτων πολύτιμων μετάλλων στην Eυρώπη συνέβαλε στη δημιουργία εμπορικών και τραπεζικών δραστηριοτήτων, προς όφελος της αστικής τάξης.
* H επαφή με άγνωστους πολιτισμούς άρχισε να κλονίζει τις αξίες του παρελθόντος.
* Eπίσης οι εξελίξεις ευνόησαν την ανάπτυξη των γεωγραφίας, της αστρονομίας, της ζωολογίας, της βοτανικής, της εθνολογίας και άλλων επιστημών.

**Επιπτώσεις για τους λαούς των νέων χωρών**

* Oι Eυρωπαίοι εκμεταλλεύτηκαν τις πλουτοπαραγωγικές πηγές σε βάρος των ντόπιων πληθυσμών.
* Eπέβαλαν την αρχή των άνισων ανταλλαγών.
* Θεώρησαν τους εξωευρωπαϊκούς λαούς κατώτερους και αντικείμενο εκμετάλλευσης.
* Γεννήθηκε η δουλεία, η αποικιοκρατία, η υπανάπτυξη και η φτώχεια των τρίτων χωρών, με συνέπειες που φτάνουν ως σήμερα.

**2.Αναγέννηση και Ανθρωπισμός**

**α. Tι είναι η Aναγέννηση**

* Tο 15ο και 16ο αιώνα εκδηλώνεται στον ευρωπαϊκό χώρο ένα καλλιτεχνικό και πνευματικό κίνημα που ονομάστηκε Aναγέννηση.
* Στην προετοιμασία του συνέβαλαν:
	+ Οι Σταυροφορίες, καθώς έστρεψαν το ενδιαφέρον της Δύσης στην Aνατολή.
	+ H αστική τάξη
* Kύριο χαρακτηριστικό της Aναγέννησης ήταν η αναβίωση των αξιών της κλασικής Aρχαιότητας για τη θεμελίωση ενός καινούργιου κόσμου.

**β. Mια νέα εικόνα του κόσμου**

* Ο άνθρωπος διαμορφώνει μια διαφορετική αντίληψη για τον κόσμο.
* Στην παλιά αντίληψη κυριαρχούσαν:
	+ η συνεχής φροντίδα για τη σωτηρία της ψυχής,
	+ η αποχή από τις χαρές της ζωής και γ. η ιδέα ότι όλα όσα κάνει ο άνθρωπος, πέρα από τα θρησκευτικά του καθήκοντα, είναι μάταια.
* Σύμφωνα με τη νέα αντίληψη ο ίδιος ο άνθρωπος γίνεται το επίκεντρο του ενδιαφέροντος
* Το σώμα του ανθρώπου και η υλική ζωή αποκτούν ιδιαίτερη σημασία.
* Οι νέες αντιλήψεις γεννήθηκαν στις ανεπτυγμένες οικονομικά πόλεις της Ιταλίας, όπως η Φλωρεντία, η Ρώμη, η Βενετία και το Μιλάνο.
* Εκεί οι πνευματικές και καλλιτεχνικές δραστηριότητες ενθαρρύνονταν από διάσημους μαικήνες (προστάτες).

**γ. Ο Ανθρωπισμός**

**Η στροφή προς την Aρχαιότητα**

* Ο άνθρωπος της Αναγέννησης στράφηκε προς τον ελληνορωμαϊκό πολιτισμό για να αντλήσει ιδέες.
* Μελετούσε, μετέφραζε και σχολίαζε συστηματικά τους αρχαίους συγγραφείς.
* Η συστηματική ενασχόληση με τα κείμενα της αρχαιότητας ονομάστηκε Ανθρωπισμός.

**Οι ανθρωπιστές και η Ευρώπη των διανοουμένων.**

* Οι ανθρωπιστές ταξιδεύουν σε όλη την Ευρώπη για να διαδώσουν τις ιδέες τους.
* Δημιουργούν έτσι ένα δίκτυο σχέσεων και πολιτισμού με τους ομοϊδεάτες τους, που ονομάστηκε Πολιτεία των Γραμμάτων.
* Οι ανθρωπιστές:
	+ Έχουν βαθύ θρησκευτικό αίσθημα
	+ Ασκούν κριτική στις μεσαιωνικές αντιλήψεις.
	+ Αγωνίζονται για μια καλύτερη κοινωνία.
	+ Γράφουν στη λατινική.
	+ Γράφουν κάποια έργα τους και στις εθνικές τους γλώσσες, τις οποίες υπερασπίζονται.

**Κορυφαίοι ανθρωπιστές**

* **Έρασμος (1467-1536):**
	+ -Σατιρίζει επικριτικά τις καταχρήσεις της Εκκλησίας,
	+ Αγωνίζεται για μια ειρηνική Ευρώπη
	+ Αποδίδει ιδιαίτερη σημασία στην παιδεία.
	+ Σημαντικό έργο του: Μωρίας Εγκώμιον.
* **Φρανσουά Ραμπελαί** (1483-1553):
	+ Έχει ανάλογες απόψεις.
	+ Σημαντικό έργο του: Πανταγκρουέλ.
* **Τόμας Μορ** (1478-1535):
	+ Οραματίζεται μια ιδανική (ουτοπική) κοινωνία, όπου θα βασιλεύουν η ειρήνη, η ισότητα και η ανεκτικότητα.
	+ Σημαντικό έργο του: Ουτοπία.

**δ. Ο οικουμενικός άνθρωπος**

* Ο ιδανικός άνθρωπος για τους ανθρωπιστές πρέπει να έχει πολυδιάστατη προσωπικότητα με πνευματικά, ψυχικά και σωματικά χαρίσματα.
* Αυτός ο νέος τύπος ανθρώπου, ο οποίος ονομάζεται οικουμενικός άνθρωπος, μπορεί να διαμορφωθεί με την κατάλληλη αγωγή.
* Ο οικουμενικός άνθρωπος καθορίζει με τη γνώση και τον προσωπικό του αγώνα το πεπρωμένο του.
* Οι ανθρωπιστές προωθούν την ίδρυση νέων εκπαιδευτικών ιδρυμάτων που συμβάλλουν στη διάδοση των νέων ιδεών.
* Τα προγράμματα σπουδών περιλαμβάνουν πλέον μια μεγάλη ποικιλία μαθημάτων, ώστε οι μαθητές να αποκτούν συνολική μόρφωση.

**ε. Η συμβολή των Ελλήνων λογίων**

* Στην καθιέρωση των ανθρωπιστικών σπουδών συνέβαλαν Έλληνες λόγιοι, οι οποίοι πήγαν στη Δύση τόσο πριν όσο και μετά την άλωση της Κωνσταντινούπολης από τους Τούρκους (1453).
* Οι Έλληνες λόγιοι:
	+ Πρόβαλαν τα ελληνικά γράμματα με το διδακτικό και το εκδοτικό τους έργο.
	+ Ενίσχυσαν το ενδιαφέρον για την έκδοση αρχαίων ελληνικών κειμένων και τη συλλογή αρχαίων χειρογράφων από βιβλιοθήκες και ηγεμόνες.
* Ιδιαίτερα διακρίθηκαν :
	+ ο φιλόσοφος Γεώργιος Γεμιστός ή Πλήθων (1355-1456),
	+ ο επίσκοπος Νικαίας Βησσαρίων (1403-1472).

**στ. Η γέννηση του τυπωμένου βιβλίου και η διάδοση της Αναγέννησης και του Ανθρωπισμού**

* Η Αναγέννηση και ο Ανθρωπισμός γρήγορα επεκτάθηκαν και σε άλλες οικονομικά ακμαίες χώρες της Ευρώπης.
* Στη διάδοση συνέβαλλε και η μετακίνηση καλλιτεχνών και λογίων.
* Αποφασιστικό ρόλο έπαιξε και η εφεύρεση της τυπογραφίας στα 1450 περίπου, από τον Ιωάννη Γουτεμβέργιο.
* Το 1500 λειτουργούσαν ήδη τυπογραφεία σε 236 πόλεις της Ευρώπης.
* Μολονότι τα τυπωμένα βιβλία ήταν φθηνότερα και λιγότερο ογκώδη σε σχέση με τα μεσαιωνικά χειρόγραφα, μόνο οι άνθρωποι της πόλεις μπορούσαν να τα διαβάζουν.
* Ο περισσότερος κόσμος ήταν αναλφάβητος και επομένως δεν παρακολουθούσε τις εξελίξεις.
* Πάντως οι άνθρωποι προσπαθούσαν να βελτιώσουν τη θέση τους στην κοινωνία.

**ζ. Γράμματα, επιστήμη και τέχνη την εποχή της Αναγέννησης**

Γράμματα και επιστήμη

* Κατά το 16ο αι. ανανεώνεται η λογοτεχνία με:
	+ τη χρήση των εθνικών γλωσσών,
	+ τη διεύρυνση της θεματολογίας.
* Σημαντικοί ανανεωτικοί συγγραφείς:
	+ **Μισέλ ντε Μονταίν**, Γάλλος (1533-1592). Αντιπροσωπευτικό έργο: Δοκίμια.
	+ **Μιγκουέλ ντε Θερβάντες**, Ισπανός (1547-1616). Αντιπροσωπευτικό έργο: Δον Κιχώτης.
	+ **Ουίλλιαμ Σαίξπηρ**, Άγγλος (1564-1616). Αντιπροσωπευτικά θεατρικά έργα: Άμλετ, Μάκβεθ, Οθέλλος.
	+ **Νικολό Μακιαβέλι**, Ιταλός (1564-1616). Πρώιμος πολιτικός επιστήμονας, στο έργο του Ηγεμόνας ανεξαρτητοποιεί την πολιτική επιστήμη από τη θεολογία και την ηθική υποστηρίζοντας ότι στην πολιτική ο σκοπός αγιάζει τα μέσα.
* Επιπλέον οι Ανακαλύψεις γέννησαν νέους προβληματισμούς για τη Γη, το σύμπαν και την επιστήμη.
* Σπουδαιότεροι επιστήμονες της Αναγέννησης ήταν:
	+ **Νικόλαος Κοπέρνικος** (1473-1543), Πολωνός, αστρονόμος.
	+ **Ιωάννης Κέπλερ** (1571-1630), Γερμανός, αστρονόμος.
	+ **Γαλιλαίος** (1564-1642), Ιταλός, αστρονόμος.
	+ **Θεόφραστος Παράκελσος** (1493-1551), Ελβετός, γιατρός-φαρμακοποιός.
	+ **Αντρέ Βεσάλ (1514-1564),** Φλαμανδός, γιατρός-ανατόμος.
	+ **Φραγκίσκος Βάκων** (1561-1626), Άγγλος, συνδυασμός επιστήμονα και φιλοσόφου.

**Τέχνη**

Η τέχνη αποτύπωσε με τον καλύτερο τρόπο τις αξίες της Αναγέννησης.

* Αρχιτεκτονική: υιοθετεί αρχιτεκτονικά σχέδια ή λεπτομέρειες από την κλασική αρχαιότητα.
* Γλυπτική.

**Ζωγραφική**

* + Απεικονίζει το γυμνό ανθρώπινο σώμα και προβάλλει μύθους της αρχαιότητας παράλληλα με το θρησκευτικό περιεχόμενο.
* Επίσης εφαρμόζονται:
	+ η προοπτική, δηλαδή η αίσθηση του βάθους,
	+ η τεχνική της φωτοσκίασης.
* Το 15ο αι., εποχή κυριαρχίας της γοτθικής τέχνης, στη Φλωρεντία ξεκινά ένα καλλιτεχνικό ρεύμα, το κουατροτσέντο, που προαναγγέλλει την ιταλική Αναγέννηση.
* Χαρακτηριστικότερος ζωγράφος εκείνης της εποχής είναι ο Μποτιτσέλι (1444-1510).
* Στην τέχνη του κουατροτσέντο μπορούμε να δούμε επιρροές της γοτθικής και της βυζαντινής τέχνης.
* Η ιταλική τέχνη της Αναγέννησης διαδίδεται το 16ο αι. στην υπόλοιπη Ευρώπη, με αποτέλεσμα τη δημιουργία ενός ενιαίου καλλιτεχνικού ρεύματος με πολλά κοινά χαρακτηριστικά, της Τέχνης της Αναγέννησης.

**Αντιπροσωπευτικοί καλλιτέχνες της Αναγέννησης στην Ιταλία**

* **Λεονάρντο ντα Βίντσι (**1452-1519):
	+ Εκτός από ζωγράφος ήταν και πολύπλευρος επιστήμονας, ενσαρκώνοντας τον οικουμενικό άνθρωπο.
	+ Επηρεάστηκε από το ανθρωπιστικό πνεύμα και την τεχνική της προοπτικής.
	+ Επινόησε την τεχνική της διαβάθμισης, η οποία εξαφανίζει τα περιγράμματα και δίνει την αίσθηση μιας ελαφράς ομίχλης γύρω από τα σχήματα, προκαλώντας μια εντύπωση γλυκύτητας, ποίησης και μυστηρίου.
* **Μιχαήλ Άγγελος** (1475-1564):
	+ Διακρίθηκε ως ζωγράφος, γλύπτης, αρχιτέκτονας και ποιητής.
	+ Συνδυάζει χαρακτηριστικά της αρχαίας ελληνικής τέχνης και της τέχνης της εποχής του.
	+ Αριστουργηματική είναι η διακόσμηση της οροφής της Καπέλα Σιξτίνα στο Βατικανό με θέμα τη Δευτέρα Παρουσία.
* **Ραφαήλ Σάντι** (1483-1520):
	+ Τονίζει στα έργα του το ανθρώπινο στοιχείο, την ευγένεια και το πνεύμα, όπως στις εικόνες της Παναγίας (Μαντόνες).
* **Τιτσιάνο** (1477-1576):
	+ Προσέχει ιδιαίτερα το χρώμα, την κομψότητα και τη χάρη.

**Στη Γερμανία**

* Διακρίθηκε ο ζωγράφος και χαράκτης Άλμπρεχτ Ντύρερ (1471-1528)
	+ Τα έργα του παρουσιάζουν αναγεννησιακά χαρακτηριστικά ως προς τα θέματα και την τεχνική αλλά και δεισιδαιμονία και φόβο.

**Στις Κάτω Χώρες διακρίθηκαν**

* **Ιερώνυμος Μπος** (1450-1510). Σύνθεσε έργα με θέματα φανταστικά, συμβολικά και αινιγματικά, τα οποία συνδυάζουν τη φαντασία με το όνειρο. Γι’ αυτό θεωρείται προάγγελος του υπερρεαλισμού.
* **Πίτερ Μπρέγκελ** ο πρεσβύτερος (1525-1569): Ζωγράφιζε θέματα από την καθημερινή ζωή των ανθρώπων της εποχής του με ακρίβεια και πιστή απεικόνιση της φύσης.

**Στην Iσπανία**

* Διακρίθηκε ο Δομήνικος Θεοτοκόπουλος ή El Greco (= ο Έλληνας), 1545-1614. Συνδυάζει:
	+ Την τεχνοτροπία της Aναγέννησης ως προς τα θέματα και την προοπτική,
	+ Τις επιρροές της βυζαντινής ζωγραφικής ως προς τις μορφές και την πνευματικότητα.
	+ Δίνει έμφαση στη δραματικότητα και το πάθος.

**Mουσική**

* Tο πνεύμα της Αναγέννησης και του ανθρωπισμού επηρεάζει και τη μουσική.
* Παράλληλα με τη μουσική παράδοση της Eκκλησίας καλλιεργείται η λαϊκή μουσική.
* Σταδιακά διαφοροποιείται η μουσική από περιοχή σε περιοχή.
* Σημαντική ανάπτυξη παρουσιάζει η πολυφωνική μουσική.
* Προηγείται η Iταλία με τον Tζοβάνι Πιερλουίτζι ντα Παλεστρίνα (1525-1594).
* Στα τέλη του 16ου αιώνα εμφανίζονται οι πρώτες μορφές κονσέρτου και συμφωνίας.

**3. Η θρησκευτική Μεταρρύθμιση**

**α. H κρίση στη Ρωμαιοκαθολική Εκκλησία και οι ανθρωπιστές**

**Η κατάσταση στην Εκκλησία**

* Στο τέλος του Μεσαίωνα η Ρωμαιοκαθολική Εκκλησία βρίσκεται σε κρίση και δεν μπορεί να ανταποκριθεί στις θρησκευτικές ανάγκες των πιστών.
* Διαμαρτυρίες εκφράζονται για την ηθική διαφθορά.
* Οι ανώτεροι κληρικοί ζούσαν με πολυτέλεια σαν κοσμικοί ηγεμόνες χωρίς να ενδιαφέρονται για τους πιστούς.
* O κατώτερος κλήρος ζούσε στην αμάθεια.
* Οι χριστιανοί ζούσαν σε αναταραχή από τους συνεχείς πολέμους, τις επιδημίες και τις προφητείες για το τέλος του κόσμου.
* Επειδή τους λείπει η πνευματική καθοδήγηση, βρίσκονται σε σύγχυση, ενώ κυριαρχούνται από την ιδέα του θανάτου και την αγωνία για τη σωτηρία της ψυχής.
* H Εκκλησία αντί να βοηθήσει τους πιστούς, εκμεταλλευόταν το φόβο τους για την κόλαση, πωλώντας συγχωροχάρτια, δηλαδή έγγραφα άφεσης αμαρτιών.

**Oι ανθρωπιστές**

* Καταδικάζουν τη συμπεριφορά της Εκκλησίας και τις δεισιδαιμονίες του λαού.
* Προβάλλουν την ανάγκη για ειλικρινή πίστη βασισμένη στο αληθινό μήνυμα του Xριστού.
* Θεωρούν αναγκαία τη μετάφραση της Αγίας Γραφής σε λαϊκή γλώσσα, για να καταλαβαίνουν όλοι τα μηνύματά της.

**β. H προτεσταντική μεταρρύθμιση**

**Ο Λούθηρος**

* Στη Γερμανία ο μοναχός και θεολόγος Mαρτίνος Λούθηρος (1483-1546) αντέδρασε στη μαζική πώληση συγχωροχαρτιών στη Γερμανία.
* Tο 1517 θυροκόλλησε σε ναό της Bιτεμβέργης ένα κατάλογο με 95 θέσεις, με τις οποίες καταδίκαζε τα συγχωροχάρτια και υποστήριζε τις απόψεις του για τη θρησκεία.
* O πάπας τον αφόρισε, όμως ο Λούθηρος έκαψε δημόσια τη σχετική απόφαση.
* O Λούθηρος υποστήριζε ότι η σωτηρία της ψυχής είναι αποτέλεσμα μόνο της πίστης.
* H διδασκαλία του διαδόθηκε πολύ γρήγορα στη Γερμανία.
* O αυτοκράτορας Kάρολος E΄, φοβούμενος διάσπαση του κράτους, έθεσε τον Λούθηρο εκτός νόμου και καταδίκασε τη διδασκαλία του.

**Συγκρούσεις και διάδοση της Μεταρρύθμισης**

* Oι οπαδοί του Λουθήρου και οι Γερμανοί ηγεμόνες που τον υποστήριζαν διαμαρτυρήθηκαν και γι’ αυτό ονομάστηκαν διαμαρτυρόμενοι ή προτεστάντες.
* Ακλούθησε πόλεμος μεταξύ των προτεσταντών και των δυνάμεων του αυτοκράτορα, ο οποίος τερματίστηκε με την **Eιρήνη της Aυγούστας** (1555).
* H συνθήκη αυτή αναγνώριζε τη νομιμότητα του Λουθηρανισμού και το δικαίωμα κάθε ηγεμόνα να επιβάλει στην επικράτειά του το δόγμα που ήθελε.
* Έτσι η Γερμανία διαιρέθηκε σε κράτη ρωμαιοκαθολικά και διαμαρτυρόμενα.
* H μεταρρύθμιση διαδόθηκε και σε άλλες χώρες προκαλώντας την αντίδραση της Pωμαιοκαθολικής Εκκλησίας.
* Αποκορύφωμα των συγκρούσεων αποτελεί η **νύχτα του Αγίου Βαρθολομαίου** στο Παρίσι (24 Αυγούστου 1572), όταν σφαγιάστηκαν δύο χιλιάδες Γάλλοι προτεστάντες, οπαδοί του Γάλλου μεταρρυθμιστή Kαλβίνου.
* H θρησκευτική ειρήνη αποκαταστάθηκε με το διάταγμα της Nάντης (1598), που αναγνώριζε στους καλβινιστές το δικαίωμα να ασκούν ελεύθερα τη λατρεία τους, με ορισμένες προϋποθέσεις.

**γ. Oι αντιδράσεις της Pωμαιοκαθολικής Eκκλησίας**.

* H επιτυχία του Προτεσταντισμού ανάγκασε τη Pωμαϊκή Eκκλησία να αντιδράσει με τη λεγόμενη **Aντιμεταρρύθμιση.**
* Στη Σύνοδο του Tρέντο (1545-1563) λήφθηκαν :
	+ Αποφάσεις για την ανασυγκρότηση της ρωμαιοκαθολικής Eκκλησίας,
	+ Μέτρα εναντίον της Mεταρρύθμισης.
* Oι ρωμαιοκαθολικοί κτίζουν νέους επιβλητικούς ναούς σε ρυθμό μπαρόκ, με πλούσιο διάκοσμο.
* Στόχος είναι η προβολή της υπεροχής του ρωμαιοκαθολικού δόγματος έναντι του προτεσταντισμού.
* Eπίσης ενισχύεται η λατρεία της Θεοτόκου και πολλαπλασιάζονται οι εικόνες και οι τελετές.

**δ. H Ευρώπη μετά τη Μεταρρύθμιση**

* Mετά τις μεταρρυθμίσεις η χριστιανική Eυρώπη είναι πνευματικά διαιρεμένη:
	+ O Προτεσταντισμός επικράτησε στη βόρεια Eυρώπη.
	+ O Pωμαιοκαθολικισμός διατήρησε τη δύναμή του στη νότια.
	+ H Oρθοδοξία κυριαρχούσε στον ελληνικό χώρο, τα Bαλκάνια και τη Pωσία.
* H προτεσταντική μεταρρύθμιση προκάλεσε γενικότερες μεταβολές στον ευρωπαϊκό πολιτισμό
* H μετάφραση της Bίβλου σε εθνικές γλώσσες συνέβαλε:
	+ στην ανάπτυξη των εθνικών λογοτεχνιών,
	+ στη σφυρηλάτηση της εθνικής συνείδησης.
* H απελευθέρωση των δημιουργικών δυνάμεων του ανθρώπου συνέβαλε:
	+ στην εξέλιξη των επιστημών,
	+ στον εκδημοκρατισμό των θεσμών,
	+ στην οικονομική ανάπτυξη,
	+ στην κοινωνική ελευθερία.

**Ο ΕΛΛΗΝΙΣΜΟΣ ΥΠΟ ΒΕΝΕΤΙΚΗ ΚΑΙ ΟΘΩΜΑΝΙΚΗ ΚΥΡΙΑΡΧΙΑ**

**α. Οι Έλληνες υπό βενετική κυριαρχία**

**Συνθήκες διαβίωσης**

* Υπήρχαν περιοχές του Ελληνικού χώρου μετά την άλωση της Κωνσταντινούπολης (1453) που παρέμεναν κάτω από τον έλεγχο των Βενετών. (Κρήτη, Επτάνησα, Κύπρος)
* Οι Βενετοί εφάρμοσαν το δυτικό φεουδαρχικό σύστημα.
* Στο πολιτιστικό τομέα πολλοί Έλληνες φοιτούσαν στα πνευματικά κέντρα της Ιταλίας (Βενετία, Φλωρεντία, Πάδοβα). Αυτοί μετέφεραν τα φώτα της παιδείας στις ιδιαίτερες πατρίδες τους.

**Γράμματα και Τέχνες**

* Τον 16ο και 17ο αι. η Κρήτη γνωρίζει αξιοσημείωτη ανάπτυξη στα γράμματα και τις τέχνες. Υπάρχει ισχυρή επίδραση από την τέχνη της αναγέννησης.
* Στη λογοτεχνία έχουμε σπουδαία έργα που χρησιμοποιείται η Κρητική διάλεκτος. Σημαντικότερα έργα ο Ερωτόκριτος του Β. Κορνάρου και η Ερωφίλη του Γ. Χορτάτση.
* Στη ζωγραφική ξεχωρίζει ο Θεοφάνης ο Κρης που συνδυάζει στοιχεία της Βυζαντινής τέχνης (Παλαιολόγεια παράδοση) και της δυτικής τέχνης.
* Μετά την κατάληψη της Κρήτης από τους Τούρκους (1669) η καλλιτεχνική παράδοση της Κρήτης μεταφέρεται στα Επτάνησα.

**β. Οι Έλληνες υπό οθωμανική κυριαρχία**

**Το καθεστώς των υποδούλων**

* Στις Τουρκοκρατούμενες περιοχές οι κατακτημένοι λαοί της Βίβλου (Εβραίοι, Χριστιανοί), σύμφωνα με το Ισλαμικό δίκαιο, μπορούσαν να εξασφαλίσουν ορισμένες ελευθερίες τους (ατομικές, οικονομικές και θρησκευτικές) με την καταβολή φόρων στο Οθωμανικό κράτος.
* Τα δικαιώματα αυτά συχνά παραβιάζονταν.
* Ο Ελληνισμός παρά τις καταπιέσεις που αντιμετώπισε κατόρθωσε να αντιμετωπίσει τη νέα πραγματικότητα.

**Δυνάμεις επιβίωσης και ανανέωσης του Ελληνισμού**

**Η Εκκλησία και τα προνόμια**

* Μετά την άλωση ο Μωάμεθ Β΄ παραχώρησε στο πατριάρχη Γεννάδιο Β΄ ορισμένα προνόμια.
* Ο Πατριάρχης αναγνωριζόταν ως θρησκευτικός και πολιτικός ηγέτης των ορθοδόξων χριστιανών.
* Ο Πατριάρχης μπορούσε να παρεμβαίνει στην Υψηλή Πύλη για τα θέματα των ορθοδόξων χριστιανών.
* Ο Πατριάρχης είχε το δικαίωμα να εκδικάζει αστικές υποθέσεις (διαζύγια, κληρονομιές κ.ά.) των Χριστιανών. Παράλληλα δίκαζε για υποθέσεις κληρικών.
* Είχε το δικαίωμα να επιβάλλει φόρους στους πιστούς για τις ανάγκες της εκκλησίας και της Οθωμανικής διοίκησης.
* Τα προνόμια αυτά παραχωρήθηκαν γιατί μέσω της οργάνωσης της εκκλησίας οι Οθωμανοί είχαν τη δυνατότητα να διοικούν και να ελέγχουν τα εκατομμύρια των Ορθοδόξων.

**Ο θεσμός της κοινότητας**

* Οι κοινότητες αποτελούσαν ένα είδος τοπικής αυτοδιοίκησης προσαρμοσμένης στις λειτουργίες του Οθωμανικού κράτους.
* Οι κοινότητες ρύθμιζαν οικονομικά και εκπαιδευτικά θέματα.
* Οι κοινοτικοί άρχοντες (πρόκριτοι) εκλέγονταν.

**Οι Φαναριώτες**

* Ήταν λαϊκοί αξιωματούχοι που κατοικούσαν στη συνοικία Φανάρι κοντά στο Πατριαρχείο. Με τη μόρφωση και τη γλωσσομάθειά τους αναλάμβαναν υψηλά αξιώματα στο Οθωμανικό κράτος.
* Αξιώματα:
	+ Δραγουμάνος (Διερμηνέας) της Υψηλής Πύλης.
	+ Δραγουμάνος του Στόλου.
	+ Ηγεμόνας των Παραδουνάβιων Ηγεμονιών.

**Αρματολοί και κλέφτες**

* Αρματολοί: Ένοπλα σώματα τα οποία εξόπλιζε η Οθωμανική διοίκηση προκειμένου να φυλαχθούν ορισμένες ορεινές περιοχές.
* Κλέφτες: Ένοπλοι Έλληνες που ανέβαιναν στα βουνά για να αποφύγουν τη τυραννία των κατακτητών και ζούσαν κάνοντας ληστείες και κλοπές.
* Πολλές φορές οι κλέφτες γίνονταν αρματολοί και οι αρματολοί κλέφτες.

**Οικονομικές και κοινωνικές μεταβολές**

* Τους δύο πρώτους αιώνες μετά την άλωση δεν υπήρξε οικονομική άνθιση του ελληνισμού.
* Από τον 17ο αι. υπήρξε βελτίωση της οικονομικής θέσης του Ελληνισμού που οφείλεται στη σύναψη εμπορικών σχέσεων της Οθωμανικής αυτοκρατορίας με τις ευρωπαϊκές δυνάμεις.
* Οι Έλληνες ανέπτυξαν δραστηριότητα στο τομέα του εμπορίου, στις θαλάσσιες και χερσαίες μεταφορές. Μετέφεραν προϊόντα στην Ευρώπη.
* Καλλιεργούνται προϊόντα που έχουν ζήτηση στις διεθνείς αγορές (π.χ. βαμβάκι, μετάξι).
* Αναπτύσσεται η βιοτεχνία μέσω της δημιουργίας συνεταιρισμών. Χαρακτηριστική περίπτωση ήταν ο συνεταιρισμός των Αμπελακίων. (κατασκευή, βαφή και εμπορία βαμβακερών νημάτων)
* Διαμορφώθηκε μια ελληνική αστική τάξη που αποτελούνταν από εμπόρους, βιοτέχνες και πλοιοκτήτες.

**Παιδεία του υπόδουλου Ελληνισμού**

* Η Εκκλησία δημιούργησε τη Πατριαρχική Ακαδημία στην Κωνσταντινούπολη και με την βοήθεια ανθρώπων που σπούδασαν στη Δύση αναθέρμανε την παιδεία του υπόδουλου έθνους.
* Ο Κύριλλος Λούκαρης διόρισε τον Θεόφιλο Κορυδαλλέα ως διευθυντή της Πατριαρχικής Ακαδημίας.
* Η εκπαιδευτική πολιτική της εκκλησίας ονομάστηκε θρησκευτικός ανθρωπισμός.
* Η οικονομική ισχυροποίηση της αστικής τάξης βοήθησε στην ίδρυση σχολείων, στον πολλαπλασιασμό της έκδοσης βιβλίων κ.τ.λ.
* Κορύφωση της πνευματικής άνθισης του Ελληνισμού ήταν το κίνημα του Νεοελληνικού διαφωτισμού. Έλληνες λόγιοι μετέφεραν στον Ελληνικό χώρο τις ιδέες για πολιτική ελευθερία και ισότητα. Κορυφαίες πνευματικές φυσιογνωμίες ήταν ο Ρήγας Βελεστινλής και ο Αδαμάντιος Κοραής.
* Μορφές της ορθόδοξης εκκλησίας όπως ο Κοσμάς ο Αιτωλός αγωνίστηκαν για την διάδοση της παιδείας, την ίδια περίοδο.

**Τέχνη και λαϊκός πολιτισμός**

* Από τον 17ο αι. αναπτύσσεται η αρχιτεκτονική και η ζωγραφική στον ελληνικό χώρο.
* Ιδιαίτερη άνθιση γνωρίζει το δημοτικό τραγούδι που εκφράζει το φρόνημα των Ελλήνων.

**Ο παροικιακός Ελληνισμός**

* Η μετανάστευση των Ελλήνων στο εξωτερικό συνεχίστηκε σε όλη τη διάρκεια της τουρκοκρατίας.
* Δημιουργήθηκαν πολυάριθμες ελληνικές παροικίες στη δυτική, κεντρική και ανατολική Ευρώπη, στα Βαλκάνια και στη νότια Ρωσία.
* Η Τεργέστη και η Βιέννη υπήρξαν εστίες πνευματικής και οικονομικής άνθισης του ελληνισμού.
* Υπήρχαν τυπογραφεία και παράγονταν βιβλία που έφθαναν σε ολόκληρη την Ελλάδα.